1.

На основу члана 33. и 35. Закона о јавном дугу ("Сл. гласник РС", бр. 61/05,107/09, 78/11 и 68/15), члана 32. став 1. тачка 15 Закона о локалној самоуправи ("Сл. гласник РС", 129/07, 83/2014-др. закон и 101/2016-др. закон), члана 33. став 1. тачка 31 Статута општине Ћићевац ("Сл. лист општине Ћићевац", бр.17/13-пречишћен текст, 22/13 и 10/15) и члана 27. Одлуке о буџету општине Ћићевац за 2017. годину ("Сл. лист општине Ћићевац", бр. 25/16), а на основу сагласности Министарства финансија, Управа за јавни дуг, бр. 401-90/18-001 од 17.1.2018. године, Скупштина општине Ћићевац на 27. седници одржаној 30.1.2018. године, донела је

ОДЛУКУ

О ЗАДУЖИВАЊУ ОПШТИНЕ ЋИЋЕВАЦ ЗА

ФИНАНСИРАЊЕ ДЕФИЦИТА ТЕКУЋЕ ЛИКВИДНОСТИ

Члан 1.

Одобрава се задуживање општине Ћићевац код пословних банака за финансирање дефицита текуће ликвидности буџета општине за 2018. годину. Општина Ћићевац задужује се у износу од 10.000.000,00 динара (словима: десетмилионадинара), због неуравнотежености кретања у јавним приходима и јавним расходима буџета општине Ћићевац.

Члан 2.

Укупан износ задужења општине Ћићевац из члана 1. ове одлуке мора се вратити пре истека буџетске 2018. године.

Члан 3.

Набавка услуге кредита у складу са чланом 7. став 1. тачка 13 спада у набавке на које се Закон о јавним набавкама не примењује (те ће у складу са чл. 59. Правилника о ближем уређењу поступка јавне набавке бити спроведен поступак јавне набавке на које се закон не примењује, а уговор ће се закључити са пословном банком у складу са најповољнијим условима на тржишту).

Члан 4.

За реализацију ове одлуке задужује се Одсек за буџет, финансије, јавне набавке и комунално инспекцијске послове.

Члан 5.

Овлашћује се Председник општине Ћићевац да у име општине потпише уговор о кредиту.

Члан 6.

Ова одлука ступа на снагу осмог дана од дана објављивања у "Сл.листу општине Ћићевац."

СКУПШТИНА ОПШТИНЕ ЋИЋЕВАЦ

Број: 400-2/2018-04 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

2.

На основу члана 2. став 5. Закона о комуналним делатностима („Сл. гласник РС“, бр. 88/11 и 104/16) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 27. седници одржаној 30.1.2018. године, донела је

О Д Л У К У

О ОДРЕЂИВАЊУ КОМУНАЛНИХ ДЕЛАТНОСТИ

Члан 1.

Овом одлуком се, поред комуналних делатности одређених Законом о комуналним делатностима, као комуналне делатности, одређују и следеће делатности од локалног интереса на територији општине Ћићевац:

1. одржавање јавних чесми, бунара и фонтана
2. уређивање грађевинског земљишта
3. декорација града
4. извођење радова на изградњи, реконструкцији и одржавању путне инфраструктуре, водоводне и канализационе мреже и повезивање новоизграђених мрежа на постојећи систем, на територији општине Ћићевац
5. управљање и вршење надзора над одржавањем општинских путева, улица и некатегорисаних путева.

Члан 2.

Ова одлука ступа на снагу наредног дана од дана објављивања у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 352-3/18-02 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

3.

На основу члана 3. став 1. тачка 24 и члана 7. став 1. тачка 1 Закона о јавним набавкама (''Сл. гласник РС'', бр. 124/12, 14/15 и 68/15), члана 1. и 2. Закона о јавним предузећима (''Сл. гласник РС'', бр. 15/2016) и члана 33. став 1. тачка 6) Статута општине Ћићевац (''Сл. лист општине Ћићевац'', 17/13- пречишћен текст, 22/13 и 10/15), Скупштина општине Ћићевац на 27. седници, одржаној 30.1.2018. године, донела је

ОДЛУКУ

О ДОДЕЉИВАЊУ ИСКЉУЧИВОГ ПРАВА ЈАВНИМ ПРЕДУЗЕЋИМА КОЈИМА ЈЕ ОСНИВАЧ ОПШТИНА ЋИЋЕВАЦ, ЗА ОБАВЉАЊЕ КОМУНАЛНИХ ДЕЛАТНОСТИ

Члан 1.

Овом одлуком додељује се искључиво право за обављање одређених комуналних делатности, Јавним предузећима чији је оснивач општина Ћићевац.

Члан 2.

Додељује се ЈКСП ''Развитак'' Ћићевац искључиво право на обављање следећих делатности:

1. снабдевање водом за пиће, које обухвата захватање, пречишћавање, прераду и испоруку воде водоводном мрежом,
2. пречишћавање и одвођење атмосферских и отпадних вода, које обухвата сакупљање, одвођење, пречишћавање и испуштање отпадних, атмосферских и површинских вода са површина јавне намене,
3. управљање комуналним отпадом, које обухвата сакупљање комуналног отпада, његово одвожење, третман и безбедно одлагање, укључујући управљање, одржавање, санирање и затварање депонија, као и селекцију секундарних сировина и одржавање, њихово складиштење и третман,
4. управљање пијацама, које обухвата комунално опремање, одржавање и организацију делатности на затвореним и отвореним просторима, који су намењени за обављање промета пољопривредно- прехрамбених и других производа,
5. одржавање чистоће, које обухвата одржавање чистоће на површинама јавне намене, као и чишћење и прање асфалтираних, бетонских, поплочаних и других површина јавне намене, прикупљање и одвожење комуналног отпада са тих површина, одржавање и пражњење посуда за отпатке на површинама јавне намене, као и одржавање јавних чесми, бунара, фонтана и тоалета,
6. управљање путевима
7. управљање гробљима и погребне услуге.

Члан 3.

Додељује се ЈП „Путеви Ћићевац“ искључиво право на обављање следећих делатности:

1. обезбеђивања јавног осветљења, које обухвата одржавање, адаптацију и унапређење објеката и инсталација јавног осветљења којима се осветљавају саобраћајне и друге површине јавне намене,
2. одржавања улица, *путева и некатегорисаних путева* у насељеним местима општине Ћићевац
3. одржавање јавних зелених површина у циљу уређења текућег и инвестиционог одржавања и санација ових површина
4. управљања јавним паркиралиштима у циљу стварања и одржавања услова за коришћење јавних саобраћајних површина и посебних простора одређених за паркирање моторних возила, као и уклањање и премештање паркираних возила
5. бетонирање улица
6. извођење грађевинских и инфраструктурних радова на сређивању индустријске зоне Појате
7. декорација града.

Искључиво право обављања делатности на одржавању улица, путева и некатегорисаних путева у зимском периоду, због обима и комплексности послова и потребне механизације, додељује се заједнички ЈП „Путеви Ћићевац“ и ЈКСП ''Развитак'' Ћићевац.

Члан 4.

Додељивање обављања комуналних делатности из члана 2. и 3. ове одлуке, врши се за период од једне године.

Изузетно, по истеку рока из става 1. овог члана, вршиоци комуналних делатности настављају да обављају комуналне делатности до окончања поступка додељивања, у складу са законом, али не дуже од годину дана.

Члан 5.

О додељивању обављања комуналних делатности, закључиће се уговори о пружању услуга, којима ће се регулисати међусобна права и обавезе, као и остала питања од значаја за обављање комуналне делатности.

Општинско веће општине Ћићевац даје сагласност надлежном органу општине да у име општине Ћићевац закључи уговор о пружању услуга са Јавним предузећем.

Члан 6.

Даном ступања на снагу ове одлуке престаје да важи Одлука о додељивању искључивог права јавним предузећима којима је оснивач општина Ћићевац, на обављање комуналних делатности („Сл. лист општине Ћићевац“, бр. 17/2017).

Члан 7.

Ова одлука ступа на снагу осмог дана од дана објављивања у ''Сл. листу општине Ћићевац''.

СКУПШТИНА ОПШТИНЕ ЋИЋЕВАЦ

Бр. 355-11/18-02 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

4.

На основу члана 27. став 10. Закона о јавној свoјини ( „Сл. гласник РС “, бр. 72/11, 88/13, 105/14, 104/2016-др. закон, 108/2016 и 113/2017), члана 33. став 1. тачка 22 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15) и члана 6. Одлуке о прибављању и располагању стварима у јавној својини општине Ћићевац („Сл. лист општине Ћићевац“, бр. 3/14), Скупштина општине Ћићевац на 27. седници одржаној 30.1.2018. године донела је

ОДЛУКУ

О ДАВАЊУ НЕПОКРЕТНОСТИ НА КОРИШЋЕЊЕ ЈКСП „РАЗВИТАК“ ЋИЋЕВАЦ

Члан 1.

Овом одлуком даје се на коришћење део кат. парцеле 4183/2 КО Ћићевац, површине 9 ари, уписане у лист непоктретности 2588 КО Ћићевац, ЈКСП „Развитак“ Ћићевац, са седиштем у Ћићевцу, Ул. Светог Саве број 2, мат. бр. 07175019, ПИБ 101510055, претежна делатност 3811 скупљање отпада који није опасан.

Члан 2.

Непокретност из члана 1. ове одлуке прибављена је за потребе проширења гробља у Ћићевцу. Оснивач даје непокретност на коришћење ЈКСП „Развитак“ на неодређено време без накнаде.

Члан 3.

Уговор о давању на коришћење непокретности из члана 1. ове одлуке у име општине Ћићевац закључиће Председник општине, уз претходну сагласност Општинског јавног правобраниоца.

Члан 4.

Ова одлука ступа на снагу осмог дана од дана објављивања у “Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 352-4/18-02 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

5.

На основу члана 20. и 32. Закона о локалној самоуправи (''Сл. гласник РС''. бр. 129/07, 83/14- др. закон и 101/16- др. закон), члана 13. и 13а Закона о здравственој заштити (''Сл. гласник РС'', бр. 107/05, 72/09- др. закон, 88/10, 99/10, 57/11, 119/12, 45/13- др. закон, 93/14, 96/15, 106/15, 113/2017-др. закон и 105/2017-др. закон) и члана 33. Статута општине Ћићевац (''Сл. лист општине Ћићевац'', бр. 17/13-пречишћен текст, 22/13 и 10/15), Скупштина општине Ћићевац на 27. седници одржаној 30.1.2018. године, донела је

О Д Л У К У

О ИЗМЕНИ ОДЛУКЕ О ФИНАНСИРАЊУ ПРОЈЕКАТА ДОМА ЗДРАВЉА ЋИЋЕВАЦ

Члан 1.

У Одлуци о финансирању пројеката Дома здравља Ћићевац („Сл. лист општине Ћићевац“, бр. 22/17), члан 3. мења се и гласи:

„Члан 3.

Износ средстава потребних за реализацију пројекта:

1. ''Кућна нега и лечење старих, непокретних и полупокретних пацијената општине Ћићевац старијих од 65 година и брига о оралном здрављу становништва општине Ћићевац'' за пројектну 2018. годину је 1.766.383,00 динара,
2. ''Едукација здравих стилова живота и спречавање ризика фактора који условљавају настанак коронарних болести и дијабетес'' за пројектну 2018. годину је 538.109,00 динара,
3. ''Набавка рентген апарата'' за пројектну 2018. годину је 5.101.771,00 динара, а за пројектну 2019. годину је 1.728.219,00 динара.“

Члан 2.

Ова одлука ступа на снагу наредног дана од дана објављивања у ''Сл. листу општине Ћићевац''.

СКУПШТИНА ОПШТИНА ЋИЋЕВАЦ

Бр. 023-1/18-02 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

6.

На основу члана 87. Закона о заштити животне средине (''Сл. гласник Републике Србије'', број 135/2004, 36/2009, 36/2009 – др. закон, 72/2009 – др. закон, 43/2011 – одлука УС и 14/2016), члана 20. став 1. тачка 11) и члана 32. став 1. тачка 3) и 6) Закона о локалној самоуправи (''Сл. гласник Републике Србије'', бр. 129/07, 83/14-др. закон и 101/16-др. закон) и члана 15. став 1. тачка 11) и члана 33. став 1. тачке 3) и 6) Статута општине Ћићевац (''Сл. лист општине Ћићевац'', бр. 17/13- пречишћен текст, 22/13 и 10/15), Скупштина општине Ћићевац на 27. седници, одржаној 30.1.2018. године, а по прибављеном мишљењу Министарства заштите животне средине бр. 401-00-00757/2017-02 од 29.12.2017. године, донела је

ОДЛУКУ

О НАКНАДИ ЗА ЗАШТИТУ И УНАПРЕЂЕЊЕ ЖИВОТНЕ СРЕДИНЕ

Члан 1.

Ова одлука утврђује накнаду за заштиту и унапређење животне средине (у даљем тексту: накнада), обвезнике плаћања накнаде, начин плаћања и коришћења средстава од накнаде, као и друга питања у вези наплате и коришћења средстава од накнаде, у складу са Законом о заштити животне средине.

Накнада се утврђује у циљу обезбеђивања материјалних услова за остваривање законом утврђених права и дужности општине у области заштите животне средине.

Члан 2.

Обвезници плаћања накнаде су власници, корисници и закупци пословног простора на територији општине Ћићевац.

Члан 3.

Висина накнаде утврђује се месечно према површини пословног простора, и то:

1. за површине до 100 м2 износ од 3,00 динара по м2 месечно,
2. за површине од 100 м2 до 500 м2 износ од 2,40 динара по м2 месечно,
3. за површине од 500 м2 до 2000 м2 износ од 1,80 динара по м2 месечно и
4. за површине преко 2000 м2 износ од 1,20 динара по м2 месечно.

Обвезници плаћања накнаде плаћања ће вршити квартално на основу решења које доноси Одсек за привреду, локални економски развој и локалну пореску администрацију Општинске управе Ћићевац.

Члан 4.

У погледу застарелости потраживања, обрачуна камата, повраћаја погрешно уплаћене накнаде, као и осталог које није утврђено овом одлуком, сходно се примењују одредбе закона којим се уређује порески поступак.

Члан 5.

Средства од накнаде користе се за финансирање послова заштите и унапређење животне средине, према годишњем програму заштите и унапређења животне средине који доноси општински орган за заштиту животне средине, и то за:

* праћење стања животне средине у општини,
* израду и реализацију програма заштите и развоја заштићених природних добара у општини,

- спровођење превентивних и санационих мера, као и програма сузбијања штетних атропода и глодара,

- израду и реализацију програма и пројеката заштите животне средине, односно инвестиција које доприносе битном смањењу загађивања животне средине (за подручје индустријских и других загађивача, за контаминирано подручје у случају акцидента, као и за друга подручја са загађеном животном средином),

* чишћење простора од материја које загађују животну околину,
* вршење анализа воде из објеката, које је град утврдио као јавне објекте (чесме, бунари),

- набавку опреме за правилно складирање смећа,

- израду и реализацију едукативних програма и пројеката, као и израду информативно-пропагандног материјала, у области заштите животне средине,

* спровођење јавних радова на уређењу општине,
* одржавање депоније шута и другог грађевинског и кабастог отпада,
* решавање питања паса и мачака луталица, и

- реализацију осталих активности из области заштите животне средине.

Члан 6.

Надлежни орган Општинске управе је дужан да у годишњем финансијском плану посебно искаже приходе од накнаде по основама, као и да утврди расходе по наменама.

Члан 7.

Скупштина општине по потреби, а најмање једанпут годишње, разматра Извештај о коришћењу средстава од накнаде.

Члан 8.

Надзор над применом одредаба ове одлуке врши орган Општинске управе надлежан за послове заштите животне средине, преко Инспекције за заштиту животне средине.

Члан 9.

Ступањем на снагу ове одлуке престаје да важи Одлука о плаћању накнаде за заштиту и унапређење животне средине (''Сл. лист општине Ћићевац'', бр. 2/10, 8/11 и 4/12).

Члан 10.

Одлука ступа на снагу наредног дана од дана објављивања у „Сл. листу општине Ћићевац”, а примењиваће се од 1.1.2018. године.

СКУПШТИНА ОПШТИНЕ ЋИЋЕВАЦ

Бр. 501-25/18-01од 30.1.2018. године

ЗАМЕНИК ПРЕДСЕДНИКА

Борко Живковић, с.р.

7.

На основу члана 13. и 20. Закона о управљању отпадом (''Сл. гласник РС'', бр. 36/09, 88/10 и 14/16), члана 20. став 1. тачка 11 Закона о локалној самоуправи (''Сл. гласник РС'', бр. 129/07, 83/14 - др. закон и 101/2016-др. закон) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац, на 27. седници, одржаној 30.1.2018. године, донела је

ОДЛУКУ

О ПРИСТУПАЊУ ИЗРАДИ ЛОКАЛНОГ ПЛАНА УПРАВЉАЊА ОТПАДОМ

НА ТЕРИТОРИЈИ ОПШТИНЕ ЋИЋЕВАЦ

Члан 1.

Приступа се изради Локалног плана управљања отпадом на територији општине Ћићевац (у даљем тексту: Локални план) као стратешког документа у области управљања отпадом на територији општине Ћићевац.

Члан 2.

Сврха израде Локалног плана је дефинисање општих и посебних циљева и принципа управљања отпадом на територији општине Ћићевац.

Члан 3.

Циљ израде Локалног плана је усклађивање са законским прописима и допринос одрживом развоју, тако што ће се доношењем Локалног плана контролисати генерисање отпада, редуковати утицај отпада на околину, побољшати ефикасно коришћење ресурса, обезбедити исправно одлагање отпада као и развијање система примарне селекције отпада са јасно дефинисаним и прецизно утврђеним приоритетним циљевима и активностима.

Члан 4.

Посебним решењем Општинско веће општине Ћићевац ће образовати радно тело за израду Локалног плана. Радно тело ће нацрт Локалног плана урадити у сарадњи са надлежним службама и институцијама, а у складу са чланом 13. и 14. Закона о управљању отпадом.

Члан 5.

Ступањем на снагу ове одлуке престаје да важи Одлука о изради локалног плана управљања комуналним отпадом на територији општине Ћићевац („Сл. лист општине Ћићевац“, бр. 7/2008).

Члан 6.

Ова одлука ступа на снагу осмог дана од дана објављивања у ''Сл. листу општине Ћићевац''.

СКУПШТИНА ОПШТИНЕ ЋИЋЕВАЦ

Бр. 501-3/18-04 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

8.

На основу члана 76. Закона о становању и одржавању зграда („Сл. гласник РС“, бр. 104/2016) и члана 33. Статута општине Ћићевац (“Сл. лист општине Ћићевац“, бр. 17/13-пречишћен текст, 22/13 и 10/15) Скупштина општине Ћићевац на 27. седници, одржаној 30.1.2018. године, донела је

О Д Л У К У

О ОПШТЕМ КУЋНОМ РЕДУ У СТАМБЕНИМ И СТАМБЕНО-ПОСЛОВНИМ ЗГРАДАМА

НА ТЕРИТОРИЈИ ОПШТИНЕ ЋИЋЕВАЦ

I ОПШТЕ ОДРЕДБЕ

Члан 1.

Овом одлуком уређују се општа правила кућног реда у стамбеним и стамбено-пословним зградама (у даљем тексту: зграда) на територији општине Ћићевац.

Под кућним редом, у смислу става 1. овог члана, подразумевају се општа правила понашања у стамбеним и стамбено-пословним зградама, обавезна за све станаре, чијим поштовањем ће се обезбедити ред, мир и сигурност у стамбеној и стамбено-пословној згради, свим станарима неометано коришћење посебних и заједничких делова зграде, као и земљишта за редовну употребу зграде, очување заједничких делова у чистом, исправном и употребљивом стању, сигурном за коришћење.

Члан 2.

Стамбена зграда је зграда намењена за становање и користи се за ту намену, а састоји се од најмање три стана.

Стамбено-пословна зграда је зграда која се састоји од најмање једног стана и једног пословног простора.

Посебан део зграде је посебна функционална целина у згради која може да представља стан, пословни простор, гаражу, гаражно место или гаражни бокс.

Заједнички делови зграде су делови зграде који не представљају посебан или самостални део зграде, који служе за коришћење посебних или самосталних делова зграде, односно згради као целини, као што су: заједнички простори (степениште, улазни простори и ветробрани, заједнички ходник и галерија, тавански простор, подрум, бицикларница, сушионица за веш, заједничка тераса и друге просторије намењене заједничкој употреби власника посебних или самосталних делова зграде и др.), заједнички грађевински елементи (темељи, носећи зидови и стубови, међуспратне и друге конструкције, конструктивни део зида или зидна испуна, изолација и завршна обрада зида према спољашњем простору или према заједничком делу зграде, стрехе, фасаде, кров, димњаци, канали за проветравање, светларници, конструкција и простори за лифт и друге посебне конструкције и др.), као и заједничке инсталације, опрема и уређаји (унутрашње електричне, водоводне и канализационе, гасоводне и топловодне инсталације, лифт, громобрани, апарати за гашење, откривање и јављање пожара, безбедносна расвета, телефонске инсталације и сви комунални прикључци који су намењени заједничком коришћењу и др.), ако не представљају саставни део самосталног дела зграде и не чине саставни део посебног дела зграде, односно не представљају део инсталација, опреме и уређаја који искључиво служи једном посебном делу.

Земљиште за редовну употребу је земљиште испод и око објекта које испуњава услове за грађевинску парцелу и које по спроведеном поступку у складу са законом којим се уређује планирање и изградња, постаје катастарска парцела.

Стамбена заједница има статус правног лица и њу чине сви власници посебних делова стамбене, односно стамбено-пословне зграде.

Орган управљања, у смислу одредаба ове одлуке, је управник или професионални управник стамбене, односно стамбено-пословне зграде, коме су поверени послови управљања.

Станар, у смислу ове одлуке, је власник, закупац посебног дела зграде (стана или пословног простора), њихови чланови породичног домаћинства (супружник и ванбрачни партнер, њихова деца, рођена у браку или ван њега, усвојена или пасторчад, њихови родитељи и лица која су они дужни по закону да издржавају, а који станују у истом стану), лица која су запослена у пословним просторима, као и лице које је корисник посебног дела зграде по неком другом правном основу.

II ПОСЕБНЕ ОДРЕДБЕ

Члан 3.

О кућном реду у стамбеним и стамбено-пословним зградама дужни су да се старају станари и орган управљања.

Члан 4.

Станари су дужни да посебне, заједничке делове зграде и земљиште за редовну употребу користе са потребном пажњом и чувају их од оштећења и квара, на начин да не ометају остале станаре у мирном коришћењу посебног и заједничког дела зграде и земљишта за редовну употребу зграде и не угрожавају безбедност других.

Време одмора

Члан 5.

Радним данима у времену од 16,00 до 18,00 и од 22,00 до 06,00 часова наредног дана, а у данима викенда у времену од 14,00 до 18,00 часова и од 22,00 до 08,00 часова суботом и 10,00 часова недељом, станари се морају понашати на начин који обезбеђује потпуни мир и тишину у згради (време одмора).

Временски период од 16,00 часова 31. децембра до 4,00 часа 01. јануара се не сматра временом за одмор.

Бука у време одмора

Члан 6.

Забрањено је виком, трчањем, скакањем, играњем лопте и сличним поступцима правити буку у време одмора и нарушавати мир у згради.

Коришћење кућних апарата (веш машина, усисивача и слично), вентилационих система, клима уређаја, уређаја за музичку репродукцију, ТВ пријемника и других уређаја, машина и апарата у згради, у време одмора, дозвољено је само до собне јачине звука.

Време одмора мора се поштовати и при коришћењу машина за одржавање зелених површина око зграде (косачица, моторна тестера и слично).

Бука у затвореним просторима зграде, у време одмора, не сме прећи граничну вредност од 30 ДБ, док на отвореном простору, у време одмора, бука не сме прећи граничну вредност од 45 ДБ у стамбеној згради и 50 ДБ у стамбено- пословним зградама.

У случају породичних славља, станари су дужни да постављањем обавештења на видном месту у згради, о томе обавесте остале станаре, с тим да славље не може трајати дуже од 01,00 часа после поноћи.

Скупштина стамбене заједнице може да одреди и други временски период као време одмора, као и случајеве одступања од правила понашања за време одмора прописаних овом одлуком.

Одлука скупштине стамбене заједнице из става 6. овог члана мора бити истакнута заједно са овом одлуком на огласној табли, или другом видном месту у згради, о чему се стара управник или професионални управник зграде.

1. *Коришћење посебних делова зграде*

Члан 7.

На терасама, лођама и балконима забрањено је држати и депоновати ствари које нарушавају изглед зграде, као што су: стари намештај, огревни материјал и слично.

Није дозвољено кроз прозоре, врата, балконе и лође бацати било какве предмете, кућно смеће, остатке хране, просипати воду, трести постељину, столњаке, крпе и друге сличне предмете.

Забрањено је на деловима зграде из става 1. овог члана држати необезбеђене саксије са цвећем и друге предмете који падом могу повредити, оштетити или упрљати пролазнике и возила.

Држање кућних љубимаца

Члан 8.

Станари могу, у складу са посебним прописима, држати кућне љубимце, али су дужни да воде рачуна да те животиње не стварају нечистоћу у заједничким просторијама и не нарушавају мир и тишину у згради.

Обављање привредне делатности у стамбеној згради, односно стамбено-пословној згради

Члан 9.

Привредна делатност чије је обављање у стамбеној згради, односно стамбено-пословној згради је дозвољено посебним прописима, мора се обављати тако да не ремети мир у коришћењу станова.

Пара, дим, мириси и бука која се стварају обављањем привредне делатности морају бити изоловани и уређени тако да не ометају становање и здравље станара.

Извођење грађевинских, грађевинско-занатских и инсталатерских радова у згради

Члан 10.

Станар који изводи грађевинске, грађевинско-занатске и инсталатерске радове у згради или на згради, дужан је да претходно о томе обавести орган управљања зградом и прикаже му одобрење надлежног органа за извођење радова, уколико је посебним законом прописана обавеза прибављања одобрења за извођење тих грађевинских радова, а потом постављањем обавештења на видном месту у згради обавести станаре о дану почетка извођења радова, врсти и трајању радова.

Станар који изводи радове из става 1. овог члана дужан је да по завршетку радова делове зграде на којима су извођени радови, делове зграде и земљиште за редовну употребу које је коришћено за извођење радова врати у првобитно стање.

Радови из става 1. овога члана осим у случајевима хаварије и потребе за хитним интервенцијама, не могу се изводити у време одмора.

*2. Коришћење заједничких делова зграде*

Члан 11.

Заједнички делови зграде су делови који служе за коришћење посебних или самосталних делова зграде, сматрају се једном ствари над којом власници посебних делова зграде имају право заједничке недељиве својине.

Станари употребљавају заједничке делове зграде у складу са њиховом наменом у мери у којој то одговара њиховим потребама и потребама чланова њиховог домаћинства, односно обављања делатности.

Станар је дужан да трпи употребу заједничких делова зграде од стране осталих станара, у складу са њиховом наменом.

Капија и улазна врата

Члан 12.

Капија и улазна врата на згради морају бити закључана у периоду од 23,00 до 6,00 часова наредног дана лети, и од 22,00 до 6,00 часова наредног дана зими.

У зградама у којима постоје спољни сигнални уређаји за позивање станара, станари на скупштини стамбене заједнице могу донети одлуку да улазна врата у зграду буду стално закључана.

Станари који даљинским управљачем отварају улазну капију ради уласка или изласка возила из гараже или дворишта, дужни су да провере да ли је капија закључана након уласка или изласка возила из гараже или дворишта.

Улаз у зграду

Члан 13.

Орган управљања стамбене зграде дужан је да на видном месту на уласку у стамбену зграду, осим аката прописаних посебним законима, истакне:

- ову одлуку или правила власника донета по одредбама Закона о становању и одржавању зграда,

- време одмора,

- списак заједничких делова зграде, са назнаком њихове намене,

- обавештење код кога се налазе кључеви од заједничких простора и просторија са техничким уређајима, просторија трансформаторске станице и склоништа (кућна и блоковска),

- обавештење ком јавном предузећу, правном лицу или предузетнику је поверено одржавање зграде,

- упутство о начину пријаве квара и оштећења на инсталацијама, уређајима и опреми зграде, као и

- друге информације и одлуке скупштине стамбене заједнице, битне за станаре и успостављање реда, мира и поштовање одредаба посебних закона и ове одлуке.

На видном месту на уласку у стамбену зграду, орган управљања може поставити и списак станара по спрату и стану, који садржи име и презиме станара, али уз писани пристанак сваког појединачног станара.

Ако орган управљања зградом не истакне на видном месту списак свих станара, дужан је да на видном месту истакне обавештење о томе код кога се списак налази како би био доступан свим станарима и надлежним органима.

Заједнички простори

Члан 14.

Заједнички простори у згради (степениште, улазни простори и ветробрани, заједнички ходник и галерија, тавански простор, подрум, бицикларница, сушионица за веш, заједничка тераса и друге просторије намењене заједничкој употреби власника посебних или самосталних делова зграде и др.) служе за потребе свих станара и користе се у складу са њиховом наменом.

Члан 15.

Скупштина стамбене заједнице одређује распоред коришћења просторија намењених заједничкој употреби, а орган управљања стамбене зграде се стара о њиховој правилној употреби и придржавању распореда коришћења.

Станари су дужни да просторије намењене заједничкој употреби после сваке употребе очисте и доведу у ред, а кључ од ових просторија врате лицу/лицима задуженим за његово чување.

Члан 16.

Станари су дужни да воде рачуна о економичности и да употребом заједничких простора не повећавају, неоправдано, укупне трошкове (светла, без потребе отварање прозора у зимском периоду, итд).

Члан 17.

У заједничким просторима, осим ствари које су нужне за наменско коришћење тих просторија, забрањено је држати друге (бицикле, дечја колица, саксије са цвећем, намештај и слично).

Станари су дужни да одржавају чистоћу заједничких простора и обезбеде несметан и слободан пролаз кроз њих.

Забрањено је бацати или остављати отпатке, смеће и нечистоћу по степеништу или другим заједничким просторима, као и пушење на степеништу и ходнику.

Забрањено је цртати, писати или на било који начин оштећивати зидове, врата, прозоре, уређаје и друге делове зграде.

Члан 18.

Улазни ходник и степениште зграде која нема уређај за аутоматско осветљење морају ноћу бити осветљени до закључавања улазних врата.

Члан 19.

Натписе и рекламе на вратима стана и зидовима ходника, на земљишту за редовну употребу зграде, натписе, рекламе и фирме на фасади и другим спољним деловима зграде, станар може постављати уколико обавља пословну делатност, у складу са важећим прописима и обавезном сагласношћу скупштине стамбене заједнице.

По исељењу, станар је дужан да натписе и рекламе уклони и да простор на коме су били постављени доведе у исправно стање.

Члан 20.

Станови морају бити обележени бројевима, а станари су дужни да бројеве уредно одржавају.

Подрумске просторије

Члан 21.

Улазна врата у подрум морају бити закључана.

Станари морају имати кључ од врата подрума.

У подруму није дозвољено држање запаљивих предмета и течности.

Огревни материјал

Члан 22.

Станари могу држати огревни материјал само у просторијама које су намењене или одлуком скупштине стамбене заједнице одређене за то.

Забрањено је цепати огревни материјал у становима и на другим местима која за то нису одређена.

Таван

Члан 23.

Таван може бити проходан и непроходан.

Под проходним таваном се сматра таван који је при пројектовању планиран за коришћење од стране станара.

Улазна врата за проходан таван морају бити стално закључана, а кључ доступан станарима зграде.

Под непроходним таваном се сматра таван који је при пројектовању планиран да се не може користити за потребе станара. Под непроходним таваном се сматра и ако под таквог тавана служи за изолацију станова на задњем спрату као и читаве зграде, где би редовно коришћење таквог тавана могло да проузрокује оштећења на изолацији.

Улазна врата за непроходан таван морају бити стално закључана, а кључ доступан само органу управљања.

 На тавану је забрањено држање и употреба запаљивих предмета и течности.

Тераса и кров зграде

Члан 24.

На непроходну терасу и кров стамбене зграде приступ је дозвољен само стручним лицима ради поправки, постављања антена и сличних уређаја, уклањања снега, леда и слично.

Приликом постављања антена и других сличних уређаја не сме се оштетити кров, као ни други заједнички део зграде.

Спољни делови зграде

Члан 25.

Спољни делови зграде (врата, прозори, излози и сл.) морају бити чисти и исправни.

О чистоћи и исправности спољних делова пословних просторија у згради старају се корисници тих просторија, а станари о осталим спољним деловима зграде.

Врата, прозори, капци, ролетне и сл. у приземљу зграде морају се користити и држати тако да не ометају кретање пролазника.

Приликом појединачне замене ролетни на прозорима и вратима у становима и заједничким просторијама, мора се водити рачуна да ролетне буду једнообразне са постојећим ролетнама у стамбеној згради.

Земљиште за редовну употребу зграде

Члан 26.

Земљиште за редовну употребу зграде служи свим станарима.

Скупштина стамбене заједнице одлучује о начину коришћења и одржавања земљишта за редовну употребу зграде, у складу са пројектно-техничком документацијом зграде.

Одлуком скупштине стамбене заједнице на земљишту за редовну употребу зграде може бити одређен део за игру деце, трешење тепиха, паркирање аутомобила и других моторних возила, као и вршење других, уобичајених, заједничких потреба станара.

Члан 27.

Стамбена заједница одговорна је за одржавање земљишта за редовну употребу зграде и редовно поправља и замењује оштећене делове ограде, чисти, коси траву, орезује живу ограду и друго растиње, уклања коров, одржава бетонске површине, тротоаре, прилазне стазе и степениште, интерне саобраћајнице, противпожарне стазе, уклања грађевински и други отпад, предузима друге радове како би простор око зграде био у уредном стању.

На земљишту за редовну употребу зграде не сме се депоновати грађевински материјал, осим уколико се изводе грађевински радови, за које станар има потребно одобрење надлежног органа и сагласност скупштине стамбене заједнице.

Ограда, зеленило и други елементи уређења земљишта за редовну употребу зграде морају се одржавати тако да не оштећују зграду и инсталације, омогућавају коришћење зграде, тих површина и површина са којима се граниче (улица, суседна зграда и парцела и сл.).

Забрањено је уништавати и оштећивати ограду, зеленило и друге елементе уређења површине око зграде.

Обезбеђење зграде у случају временских непогода

Члан 28.

Орган управљања зградом је дужан да за време кише, снега и других временских непогода, обезбеди да простори на степеништу, светларницима, тавану, подруму и другим заједничким просторима зграде буду затворени.

Станари су дужни да са прозора, тераса, балкона и лођа уклањају снег и лед, при чему морају водити рачуна да не оштете заједничке просторије и заједничке делове зграда, и да не угрожавају безбедност осталих станара и пролазника.

Станари, су дужни да у зимском периоду предузму мере заштите од смрзавања и прскања водоводних и канализационих инсталација и уређаја у становима и пословним просторијама.

Орган управљања зградом је дужан у зимском периоду обезбедити предузимање мера заштите од смрзавања и прскања водоводних и канализационих инсталација и уређаја у заједничким просторијама.

*3. Коришћење заједничких инсталација, опреме и уређаја*

Унутрашње електричне инсталације

Члан 29.

Није дозвољено неовлашћено отварање разводних кутија и ормарића са електричним уређајима који служе згради као целини или заједничким деловима зграде.

Поправка кварова на електричним инсталацијама и контролно отварање кутија и ормарића могу обављати само стручна лица овлашћена за обављање ових послова.

Водоводне и канализационе инсталације

Члан 30.

Станари су дужни да водоводне и канализационе инсталације држе у исправном и уредном стању.

У лавабое, каде и друге санитарне уређаје који су повезани на канализациону инсталацију, није дозвољено бацање отпадака и других предмета који могу загушити или оштетити инсталације.

Котларница и инсталације грејања

Члан 31.

Котларницом и инсталацијама грејања у згради може руковати само стручно лице.

Скупштина стамбене заједнице одређује време почетка, односно време престанка коришћења индивидуалне или блоковске котларнице којом управљају станари зграде, с тим што не може одредити да грејна сезона и грејни дан трају дуже нити да температура у просторијама буде виша од посебним актом прописане.

Искључење и накнадно прикључење на грејање, као и евентуална накнада коју су у обавези да плаћају станари који се искључе са котларнице којом управљају станари зграде, регулише се посебном Одлуком коју доноси Скупштина стамбене заједнице, а која се доноси на основу Методологије о одређивање цене снабдевања крајњег купца топлотном енергијом.

Лифт, противпожарни уређаји и уређај за узбуну у згради

Члан 32.

Орган управљања зградом дужан је да редовно врши контролу исправности лифта, противпожарних уређаја и уређаја за узбуну у згради.

Орган управљања зградом дужан је да на видном месту у згради истакне упутство за употребу лифта.

У случају квара, лифт се мора искључити из употребе, на свим вратима лифта истаћи упозорење да је у квару и о насталом квару обавестити предузеће коме је поверено одржавање зграде, о чему се стара орган управљања.

Громобрани и електричне инсталације

Члан 33.

Орган управљања зградом дужан је да се стара о исправности и редовном сервисирању громобрана и електричних инсталација.

Послове сервисирања и испитивања громобранских инсталација и отклањање недостатака, као и сервисирање и испитивање електричних инсталација и мера заштите од електричног удара и отклањање кварова могу вршити само стручна лица, на основу правила прописаних посебним законом.

Апарати за гашење, откривање и јављање пожара

Члан 34.

Станари су дужни да воде рачуна о исправности и чувају од оштећења опрему, уређаје и средства за гашење пожара, као и да предузимају друге превентивне мере прописане одредбама посебног закона.

Безбедносна расвета

Члан 35.

Забрањено је оштећивати и уништавати безбедносну расвету.

Радови на текућем одржавању заједничких делова стамбене зграде

Члан 36.

Радови на текућем одржавању заједничких делова стамбене зграде обухватају:

1) редовно сервисирање лифтова;

2) поправке или замену аутомата за заједничко осветљење, прекидача, сијалица и друго;

3) редовне прегледе и сервисирање хидрофорских постројења у згради, инсталација централног грејања (котларница, подстаница, мреже са грејним телима, вентила, димњака централног грејања) и др. инсталација и уређаја за гашење пожара у згради, громобранских инсталација, инсталација водовода и канализације у згради, електроинсталација, уређаја за нужно светло, уређаја и опреме за климатизацију и вентилацију зграде;

4) друге радње сходно Правилнику о врсти, обиму и динамици активности текућег и инвестиционог одржавања зграда и начину сачињавања програма одржавања.

Радове на текућем одржавању заједничких делова стамбене зграде из става 1. овог члана могу да обављају привредни субјекти или предузетници који су регистровани за обављање наведених делатности.

*4. Остале одредбе*

Члан 37.

Забрањено је у заједничким деловима зграде извођење радова на постављању и демонтирању инсталација, уређаја и делова зграде, као и грађевинских радова без потребног одобрења надлежног државног органа и без сагласности скупштине стамбене заједнице.

Члан 38.

За непоштовање кућног реда одговорни су станари и орган управљања.

Власник и закупац посебног дела зграде одговоран је и за понашање свог малолетног детета, усвојеника или лица над којим има старатељство, као и за понашање других лица која су у његовом стану или пословној просторији, а нису станари у смислу одредаба ове одлуке.

Члан 39.

За непоштовање кућног реда одговорни су станари и орган управљања.

О непоштовању кућног реда станари најпре обавештавају скупштину стамбене заједнице или професионалног управника, који ће по пријему обавештења поучити прекршиоца да је у обавези да поштује кућни ред, о датој поуци сачинити белешку, а након тога, уколико је то потребно учињени прекршај пријавити и надлежној инспекцији како би предузела мере у складу са Законом о становању и одржавању зграда.

III НАДЗОР

Члан 40.

Надзор над применом одредаба ове одлуке врши Општинско веће општине Ћићевац.

Послове инспекцијског надзора врши орган Општинске управе надлежан за инспекцијске послове, преко комуналног инспектора и грађевинског инспектора, у складу са Законом о становању и одржавању зграда.

У вршењу инспекцијског надзора над одредбама ове одлуке, инспектор из става 2. овог члана има овлашћење да изда прекршајни налог за прекршаје за које су овом одлуком прописане новчане казне у фиксном износу и врши друге послове у складу са овлашћењима из закона и овом одлуком.

IV КАЗНЕНЕ ОДРЕДБЕ

Члан 41.

Новчаном казном у износу од 2.000,00 до 4.000,00 динара казниће се за прекршај станар физичко лице уколико:

1. Поступи супротно одредбама члана 7.

2. Поступи супротно одредбама члана 15. став 2.

3. Поступи супротно одредбама члана 17.

4. Поступи супротно одредбама члана 20.

5. Поступи супротно одредбама члана 22.

6. Поступи супротно одредбама члана 23.

7. Поступи супротно одредбама члана 24.

8. Поступи супротно одредбама члана 25.

9. Поступи супротно одредбама члана 29.

10. Поступи супротно одредбама члана 33. став 1

11. не поступи по решењу надлежног инспектора.

Новчаном казном у фиксном износу од 5.000,00 динара казниће се за прекршај станар физичко лице уколико:

1. Поступи супротно одредбама члана 6.

2. Поступи супротно одредбама члана 10.

3. Поступи супротно одредбама члана 19. став 2.

4. Поступи супротно одредбама члана 21.

5. Поступи супротно одредбама члана 30.

6. Поступи супротно одредбама члана 35.

7. не поступи по решењу надлежног инспектора.

Новчаном казном у фиксном износу од 20.000,00 динара казниће се правно лице за прекршаје из става 1. и 2. овог члана, а одговорно лице у правном лицу новчаном казном у фиксном износу од 5.000,00 динара.

За прекршаје из става 1. и 2. овог члана предузетник ће се казнити новчаном казном у фиксном износу од 10.000,00 динара.

Члан 42.

Новчаном казном у фиксном износу од 5.000,00 динара казниће се за прекршај орган управљања зградом уколико:

1. Поступи супротно одредбама члана 13.

2. Поступи супротно одредбама члана 27.

3. Поступи супротно одредбама члана 28.

4. Поступи супротно одредбама члана 32.

5. Поступи супротно одредбама члана 33.

6. Поступи супротно одредбама члана 34.

7. Поступи супротно одредбама члана 35.

8. не поступи по решењу надлежног инспектора.

V ПРИМЕНА ПРОПИСА

Члан 43.

На питања о кућном реду која нису уређена овом одлуком примењују се одредбе Закона о становању и одржавању зграда ("Службени гласник РС", бр. 104/16).

VI ЗАВРШНЕ И ПРЕЛАЗНЕ ОДРЕДБЕ

Члан 44.

Даном ступања на снагу ове одлуке, престаје да важи Одлука о кућном реду у стамбеним зградама на територији општине Ћићевац ("Службени лист општине Ћићевац", број 5/93).

Члан 45.

Ова одлука ступа на снагу осмог дана од дана објављивања у "Службеном листу општине Ћићевац".

СКУПШТИНА ОПШТИНЕ ЋИЋЕВАЦ

Бр. 360-5/18-05 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

9.

На основу члана 2, 61. став 7. и члана 64. Закона о становању и одржавању зграда („Службени гласник Републике Србије“, бр. 104/16), Правилника о критеријумима за утврђивање минималног износа који одређује јединица локалне самоуправе за плаћање трошкова инвестиционог одржавања заједничких делова зграде („Службени гласник Републике Србије“, бр. 101/17), члана 32. став 1. тачка 6 Закона о локалној самоуправи („Службени гласник Републике Србије“, бр. 129/07, 83/14 - др. закон, 101/16 - др. закон) и члана 33. Статута општине Ћићевац („Службени лист општине Ћићевац“, бр. 17/13 – пречишћен текст, 22/13 и 10/15), Скупштинаопштине Ћићевац на 27. седници одржаној 30.1.2018. године, донела је

ОДЛУКУ

О УТВРЂИВАЊУ МИНИМАЛНОГ ИЗНОСА ТРОШКОВА ЗА ТЕКУЋЕ И ИНВЕСТИЦИОНО ОДРЖАВАЊЕ И НАКНАДЕ ЗА РАД ПРИНУДНОГ УПРАВНИКА У СТАМБЕНИМ И СРАМБЕНО – ПОСЛОВНИМ ЗГРАДАМА НА ТЕРИТОРИЈИ ОПШТИНЕ ЋИЋЕВАЦ

I ОПШТЕ ОДРЕДБЕ

Члан 1.

Овом одлуком утврђује се минимални износ које су власници посебних делова стамбених и стамбено - пословних зграда дужни издвајати на име текућег и инвестиционог одржавања зграда које се налазе на територији општине Ћићевац, као и накнада коју плаћају власници посебних делова зграда у случају постављања професионалног управника од стране локалне самоуправе као вид принудне мере.

Под одржавањем зграде, у смислу става 1. овог члана, подразумева се обавеза власника и корисника самосталних делова зграде да одржавају своје делове зграда на начин којим се обезбеђује функционалност тог дела зграде према прописима који ближе одређују њихову функционалност и на начин којим се елиминише опасност од наступања штете или немогућности коришћења других делова зграде.

Под принудном управом, у смислу става 1. овог члана, подразумева се постављање професионалног управника у стамбеним зградама од стране локалне самоуправе, као вид принудне управе, у случају да зграда у законском року није изабрала своје органе управљања и у случају истека или престанка мандата управника, уколико у прописаном року не буде изабран нови управник.

II ПОСЕБНЕ ОДРЕДБЕ

Инвестиционо одржавање у стамбеним зградама

Члан 2.

Критеријуми за утврђивање минималне висине износа издвајања на име трошкова инвесриционог одржавања заједничких делова зграде су:

1. просечна нето зарада у јединици локалне самоуправе – општини Ћићевац, за предходну годину, која према подацима Републичког завода за статистику износи 29.127,00 динара (просек је од јануара до децембра 2017. године);
2. коефицијент јединице локалне самоуправе за утврђивање минималне висине износа издвајања на име трошкова инвестиционог одржавања зграде, који износи 1,3
3. коефицијент старости зграде, где је за зграде старости до 10 година утврђен коефицијент 0,4; за зграде старости од 10 до 20 година утврђен коефицијент 0,6; за зграде старости од 20 до 30 година утврђен коефицијент 0,8; за зграде старости преко 30 година утврђен коефицијент 1,0
4. коефицијент за утврђивање минималне висине износа издвајања на име трошкова инвестиционог одржавања заједничких делова зграде са лифтом и без лифта, где је за зграде без лифта утврђен коефицијент 1, а за зграде са лифтом је утврђен коефицијент 1,3.

На основу предходно наведених критеријума утврђени су минимални износи месечног издвајања на име трошкова инвестиционог одржавања по квадратном метру стана или пословног простора:

|  |  |  |
| --- | --- | --- |
| Старост зграде | Зграда са лифтом | Зграда без лифта |
| до 10 година старости | 2,00 динара / m2 | 1,50 динара / m2 |
| од 10 до 20 година старости | 3,00 динара / m2 | 2,50 динара / m2 |
| од 20 до 30 година старости | 4,00 динара / m2 | 3,00 динара / m2 |
| преко 30 година старости | 5,00 динара / m2 | 4,00 динара / m2 |

Члан 3.

Критеријуми за утврђивање минималне висине износа издвајања на име трошкова инвесриционог одржавања заједничких делова зграде који се плаћа за гаражу, гаражни бокс и гаражно место као посебни део зграде:

1. просечна нето зарада у јединици локалне самоуправе – општини Ћићевац, за предходну годину, која према подацима Републичког завода за статистику износи 29.127,00 динара (просек је од јануара до децембра 2017. године);
2. коефицијент јединице локалне самоуправе за утврђивање минималне висине износа издвајања на име трошкова инвестиционог одржавања зграде, који износи 1,3
3. коефицијент старости зграде, где је за зграде старости до 10 година утврђен коефицијент 0,4; за зграде старости од 10 до 20 година утврђен коефицијент 0,6; за зграде старости од 20 до 30 година утврђен коефицијент 0,8; за зграде старости преко 30 година утврђен коефицијент 1,0
4. коефицијент гараже, гаражног бокса и гаражног места, где је за гаражу утврђен коефицијент 0,6, а за гаражни бокс и гаражно место у заједничкој гаражи је утврђен коефицијент 0,4.

На основу предходно наведених критеријума утврђени су минимални износи месечног издвајања на име трошкова инвестиционог одржавања по квадратном метру гараже, гаражног бокса и гаражног места у заједничкој гаражи:

|  |  |  |
| --- | --- | --- |
| Старост зграде | Гаража | Гаражни бокс  или место у заједничкој гаражи |
| до 10 година старости | 1,00 динара / m2 | 0,60 динара / m2 |
| од 10 до 20 година старости | 1,40 динара / m2 | 1,00 динара / m2 |
| од 20 до 30 година старости | 1,80 динара / m2 | 1,20 динара / m2 |
| преко 30 година старости | 2,30 динара / m2 | 1,50 динара / m2 |

Текуће одржавање у стамбеним зградама

Члан 4.

Критеријуми за утврђивање минималне висине износа издвајања на име трошкова текућег одржавања заједничких делова зграде су:

1. просечна нето зарада у јединици локалне самоуправе – општини Ћићевац, за предходну годину, која према подацима Републичког завода за статистику износи 29.127,00 динара (просек је од јануара до децембра 2017. године);
2. коефицијент јединице локалне самоуправе за утврђивање минималне висине износа издвајања на име трошкова текућег одржавања зграде, који износи 6;
3. коефицијент за утврђивање минималне висине износа издвајања на име трошкова текућег одржавања заједничких делова зграде са лифтом и без лифта, где је за зграде без лифта утврђен коефицијент 1, а за зграде са лифтом је утврђен коефицијент 1,3.

Трошкови за одржавање земљишта за редовну употребу укључени су у износ трошкова текућег одржавања зграде.

На основу предходно наведених критеријума утврђени су минимални износи месечног издвајања на име трошкова текућег одржавања у апсолутном смислу за сваки посебан део зграде (стана и пословног простора):

|  |  |
| --- | --- |
| Зграда без лифта | Зграда са лифтом |
| 175,00 динара | 230,00 динара |

Члан 5.

Критеријуми за утврђивање минималне висине износа издвајања на име трошкова текућег одржавања заједничких делова зграде који се плаћа за гаражу, гаражни бокс и гаражно место као посебни део зграде:

1. просечна нето зарада у јединици локалне самоуправе – општини Ћићевац, за предходну годину, која према подацима Републичког завода за статистику износи 29.127,00 динара (просек је од јануара до децембра 2017. године);
2. коефицијент јединице локалне самоуправе за утврђивање минималне висине износа издвајања на име трошкова текућег одржавања зграде, који износи 6;
3. коефицијент гараже, гаражног бокса и гаражног места, где је за гаражу утврђен коефицијент 0,6, а за гаражни бокс и гаражно место у заједничкој гаражи је утврђен коефицијент 0,4.

Трошкови за одржавање земљишта за редовну употребу укључени су у износ трошкова текућег одржавања зграде.

На основу предходно наведених критеријума утврђени су минимални износи месечног издвајања на име трошкова текућег одржавања у апсолутном смислу за сваки посебан део зграде (стана и пословног простора):

|  |  |
| --- | --- |
| Гаража | Гаражни бокс  или место у заједничкој гаражи |
| 105,00 динара | 70,00 динара |

Накнада за рад принудног управника

Члан 6.

Критеријуми за утврђивање износа накнаде коју власници посебних делова плаћају у случају принудно постављеног професионалног управника се утврђује применом следећих критеријума:

1. просечна нето зарада у јединици локалне самоуправе – општини Ћићевац, за предходну годину, која према подацима Републичког завода за статистику износи 29.127,00 динара (просек је од јануара до децембра 2017. године);
2. коефицијент јединице локалне самоуправе за утврђивање минималне висине износа накнаде за случај принудно постављеног професионалног управника, који износи 8;
3. коефицијент посебног дела зграде, који зависи од укупног броја посебних делова зграде, где је за зграде које имају до 8 посебних делова утврђен коефицијент 0,5, за зграде које имају од 8 до 30 посебних делова утврђен је коефицијент 0,6, за зграде које имају преко 30 посебних делова утврђен је коефицијент 0,7.

На основу предходно наведених критеријума утврђена је минимална висина износа накнаде за управљање у случају принудно постављеног професионалног управника у апсолутном износу на месечном нивоу за сваки посебан део зграде (стана и пословног простора):

|  |  |
| --- | --- |
| Број посебних делова зграде | Износ накнаде за рад принудног управника |
| до 8 посебних делова | 117,00 динара |
| од 8 до 30 посебних делова | 140,00 динара |
| преко 30 посебних делова | 163,00 динара |

Члан 7.

Критеријуми за утврђивање износа накнаде коју власници гаража, гаражних боксова и гаражних места плаћају у случају принудно постављеног професионалног управника се утврђују применом следећих критеријума:

1. просечна нето зарада у јединици локалне самоуправе – општини Ћићевац, за предходну годину, која према подацима Републичког завода за статистику износи 29.127,00 динара (просек је од јануара до децембра 2017. године);
2. коефицијент јединице локалне самоуправе за утврђивање минималне висине износа накнаде за случај принудно постављеног професионалног управника, који износи 8;
3. коефицијент гараже, гаражног бокса и гаражног места, где је за гаражу и гаражни бокс утврђен коефицијент 0,1, а за гаражно место у заједничкој гаражи утврђени коефицијент је 0,2.

На основу предходно наведених критеријума утврђена је минимална висина износа накнаде за управљање у случају принудно постављеног професионалног управника у апсолутном износу на месечном нивоу за гаражу, гаражни бокс и гаражно место као посебани део зграде:

|  |  |
| --- | --- |
| Гаража и гаражни бокс | Гаражно место у заједничкој гаражи |
| 24,00 динара | 47,00 динара |

III ПРЕЛАЗНЕ И ЗАВРШНЕ ОДРЕДБЕ

Члан 8.

Ова одлука ступа на снагу 8 (осам) дана од дана објављивања у „Службеном листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 360-1/18-05 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

10.

На основу члана 38. Закона о удружењима (''Сл. гласник РС'', бр. 51/09 и 99/11- др. закон), члана 74.- 76. Закона о култури (''Сл. гласник РС'', бр. 72/09, 13/16 и 30/16- испр.) и члана 33. став 1. тачка 6 Статута општине Ћићевац (''Сл. лист општине Ћићевац'', бр. 17/13- пречишћен текст, 22/13 и 10/15), Скупштина општине Ћићевац, на 27. седници одржаној 30.1.2018. године, донела је

ОДЛУКУ

О ИЗМЕНИ ОДЛУКЕ О НАЧИНУ ФИНАНСИРАЊА ПРОЈЕКАТА УДРУЖЕЊА ГРАЂАНА И НЕВЛАДИНИХ ОРГАНИЗАЦИЈА ИЗ БУЏЕТА ОПШТИНЕ ЋИЋЕВАЦ

Члан 1.

У Одлуци о начину финансирања пројеката удружења грађана и невладиних организација из буџета општине Ћићевац (''Сл. лист општине Ћићевац'', бр. 22/12), у члану 21. уместо речи: ''Одељењу за привреду, финансије, урбанизам и инспекцијске послове'', треба да стоји: ''Одсеку за привреду, локални економски развој и локалну пореску администрацију''.

Члан 2.

Ова одлука ступа на снагу осмог дана од дана објављивања у ''Сл. листу општине Ћићевац''.

СКУПШТИНА ОПШТИНЕ ЋИЋЕВАЦ

Бр. 454-4/18-01 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

11.

На основу члана 41. став 1. Закон о запошљавању и осигурању за случај незапослености („Службени гласник РС”, бр. 36/09, 88/10, 38/15, 113/17 i 113/17-др. закон) и члана 33. Статута општине Ћићевац (''Службени лист општине Ћићевац'', број 17/13 – пречишћен текст, 22/13 и 10/15), уз прибављено мишљење Локалног савета за запошљавање број 06-5/18-01 од 25.1.2018. године, Скупштина општине Ћићевац на 27. седници одржаној 30.1.2018. године, донела је

ЛОКАЛНИ АКЦИОНИ ПЛАН ЗАПОШЉАВАЊА

ОПШТИНЕ ЋИЋЕВАЦ ЗА 2018. ГОДИНУ

ПОГЛАВЉЕ 1: ОПШТЕ ИНФОРМАЦИЈЕ

* 1. Опште информације о захтеву

Локалним акционим планом запошљавања општине Ћићевац за 2018. годину (у даљем тексту: ЛАПЗ) утврђују се приоритети и мере за унапређење запослености и смањење незапослености на територији општине Ћићевац. ЛАПЗ представља основни инструмент спровођења активне политике запошљавања у 2018. години.

Предмет Локалног акционог плана запошљавања је решавање проблема у области запошљавања на територији локалне заједнице, креирање локалне политике запошљавања и програма и мера активне политике запошљавања у складу са локалним потребама и могућностима.

Правни основ за доношење ЛАПЗ је одредба 41. став 1. Закон о запошљавању и осигурању за случај незапослености („Службени гласник РС”, бр. 36/09, 88/10, 38/15, 113/17 и 113/17-др. закон), којом је утврђено да надлежни орган локалне самоуправе може по прибављеном мишљењу Локалног савета за запошљавање (у даљем тексту: ЛСЗ) усвојити локални акциони план запошљавања.

Услов за одобравање суфинансирања програма или мера активне политике запошљавања је да локална самоуправа има формиран Локални савет за запошљавање, донет Локални акциони план запошљавања, усаглашен ЛАПЗ са НАПЗ, обезбеђена средстава за финансирање одређеног програма или мера, и усклађене програме и мере са приоритетима и циљевима локалног економског развоја и локалног тржишта рада.

У дефинисање и израду ЛАПЗ-а укључени су социјални партнери, поред ЛСЗ, у припреми и изради Акционог плана учествовали су: Општинска управа и Национална служба за запошљавање – Филијала Крушевац.

На Акциони план претходно мишљење дао је ЛСЗ општине Ћићевац.

1. ОСНОВНИ ПОДАЦИ О ЈЛС И КЉУЧНИ СОЦИО-ЕКОНОМСКИ ПОКАЗАТЕЉИ
   1. Основни подаци о ЈЛС

Општина Ћићевац налази се у централној Србији, Расинском округу, на раскрсници свих важних саобраћајница, и као таква погодна је за развој и привлачење нових инвестиција.

Ћићевац је седиште истоимене општине са 10 насељених места, простире се на површини од 124 км2  и има 9446 становника. По насељима: Ћићевац-4894 становника, Сталаћ-1601 становника, Појате-901 становника, Лучина-837 становника, Град Сталаћ-716 становника, Плочник-528 становника, Мрзеница-189 становника, Браљина-77 становника, Трубарево-109 становника, Мојсиње-19 становника. Ако се упореде показатељи са последњег пописа са пописима од 1991. и 2002. године, види се да се број становника значајно смањио. Што се тиче старосне структуре, она је неповољна јер се огледа у све мањем учешћу млађег становништва, што је делом и последица негативног природног прирашатаја али и старења становништва.

Највеће насеље у општини је Ћићевац и то је уједно административни, привредни и културни центар општине.

Друго насељено место по величини је Сталаћ, затим Појате, Лучина, Град Сталаћ, Плочник, Мрзеница, Трубарево, Браљина и Мојсиње. Окружен је територијама града Крушевца, општине Варварин, Параћин и Ражањ.

Општина располаже богатим културно-историјским наслеђем и значајним природним ресурсима на којима се заснива садашњи, али и будући, економски и туристичики развој Општине.

* 1. Анализа социо-економског стања у ЈЛС

У последњих неколико година остварен привредни раст имао је позитиван утицај на кретања на тржишту рада. Међутим, проблеми у области запошљавања и даље постоје.

Значај малих и средњих предузећа огледа се у томе што у доба кризе најлакше опстају јер се најбрже прилагођавају новонасталим условима. Пружање подршке сектору малих и средњих предузећа је сложен посао због ширине и различитости потребних вештина потенцијалних предузетника и ограничених расположивих ресурса за пружање значајне помоћи. Без обзира на препреке потребно је створити услове неопходне за развој овог сектора, јер је управо он покретач развоја и омогућава смањење незапослености путем отварања нових радних места, повећање броја привредних субјеката.

Данас, најзаступљеније привредне гране у општини Ћићевац су: дрвно-прерађивачка индустрија, индустрија грађевинског материјала, трговина, угоститељство, пољопривреда и саобраћај. На територији општине је регистровано 92 предузећа и 255 радњи (предузетника). Укупан број запослених је 1.437.

Привредни потенцијали се огледају пре свега у чињеници да се општина налази на Коридору 10 и да кроз њену територију пролазе важне друмске и железничке саобраћајнице: ауто-пут Београд –Ниш (који даље води за Бугарску, Турску и Грчку), веома важан магистрални пут Појате-Чачак, регионални пут према Крагујевцу, затим железничке пруге Београд –Ниш (која такође даље води за Бугарску, Турску и Грчку) и Сталаћ-Пожега (која даље води за Бар).

У општини постоје две индустријске зоне. Индустријска зона «Појате» се налази у истоименом месту и непосредној близини ауто-пута. У њој већ послује десетак предузећа. Индустријска зона није потпуно опремељена (недостају градска водоводна мрежа, канализација и гас). Друга индустријска зона је «Кошари» која се налази на путу за Варварин. У овој индустријској зони, тек од недавно је почела значајнија изградња производно-пословних погона. Она, такође није комплетно опремљена инфраструктуром. Изградња водоводне, канализационе и гасне мреже у овим зонама очекује се у наредном периоду.

На територији Општине око 70% становништва бави се пољопривредном производњом. Међутим, начин производње је застарео и углавном се производи у малим количинама и за сопствене потребе. Не постоји организован наступ на тржишту пољопривредних производа, а едукација пољопривредних произвођача и примена нових технологија у производњи је на ниском нивоу

Општина Ћићевац је израдила Стратегију одрживог развоја која се бави кључним питањима која су у друштвено-економској анализи идентификована као „корен“ или „узрочник“ проблема, и која ће се решавати у средњорочној или дугорочној перспективи кроз различите интервениције.

Општина Ћићевац се налази у такозваној трећој групи по степену развијености у Републици Србији чији је степен развијености у распону од 60% до 80% републичког просека. Са својих нешто мање од 10.000 становника по последњем попису и површином од 124 км2 спада у најмање локалне самоуправе у Републици Србији. Притом значајна депопулација између два пописа и висока стопа незапослености представљају додатне проблеме али и изазове за локалну заједницу.

1. АНАЛИЗА СТАЊА НА ТРЖИШТУ РАДА И КАТЕГОРИЈЕ ТЕЖЕ ЗАПОШЉИВИХ ЛИЦА
   1. Анализа стања на тржишту рада

На евиденцији НСЗ у Ћићевцу, закључно са децембром 2017. године, има 917 лица, од тога 506 жена.

*Незапослено лице* је лице од 15 до 65 година, способно и одмах спремно да ради, које није засновало радни однос или на други начин остварило право на рад, а које се води на евиденцији незапослених и активно тражи запослење. Незапосленим се не сматра ученик, студент, пензионисано лице и земљорадник који обавља земљорадничку делатност и обавезно је осигуран по основу катастраских прихода - Закон о запошљавању и осигурању у случају незапослености („Службени гласник РС”, бр. 36/09, 88/10, 38/15, 113/17 и 113/17-др. закон).

*Лице које тражи запослење* јенезапослено лице или запослено које тражи промену запослења - Закон о запошљавању и осигурању у случају незапослености („Службени гласник РС”, бр. 36/09, 88/10, 38/15, 113/17 и 113/17-др. закон).

1. Кретање незапослености

Карактеристике тржишта рада остају непромењене у смислу високе незапослености, погоршања стања у приватном сектору и ниске мобилности радне снаге.

Опште карактеристике тржишта рада до 2017. године остају непромењене у односу на претходни период: неусаглашеност понуде и потражње радне снаге, велико учешће дугорочно незапослених, неповољна старосна и квалификациона структура незапослених, висока стопа незапослености младих, велики број незапослених који припадају теже запошљивим категоријама.

Стопа незапослености у 2017. години наставља да расте. Тренд раста стопе незапослености је забележен и у свим развијеним земљама и земљама ЕУ.

Стопа незапослености у децембру 2017. године у Општини Ћићевац није промењена у односу на новембар 2016. године.

Кретање незапослености

*Структура незапослених према полу, децембар 2017*

|  |  |  |  |
| --- | --- | --- | --- |
|  | | Општина Ћићевац | Удео у Расинском округу (%) |
| Незапослени – укупно | | 917 | 3,51 |
| Незапослени – жене | Број | 506 | 3,47 |
| % | 55,18 | / |
| Незапослени – мушкарци | Број | 411 | 3,55 |
| % | 44,82 | / |

*Број и полна структура незапослених у општини Ћићевац, по годинама*

|  |  |  |  |
| --- | --- | --- | --- |
|  | 2015. | 2016. | децембар 2017. |
| Незапослени – укупно | 1.111 | 915 | 917 |
| Незапослени – жене | 588 | 475 | 506 |
| Незапослени - мушкарци | 523 | 440 | 411 |

И поред чињенице да основни индикатори тржишта рада у 2016. и 2017. години у односу на 2015. годину бележе позитивне трендове, неравноправан положај полова на тржишту рада је и даље присутан. Стопа незапослености жена у 2017. години износи 55,18%, а мушкараца 44,82%.

*Старосна структура незапослених лица, по годинама*

|  |  |  |  |
| --- | --- | --- | --- |
| Незапосленост | 2015. | 2016. | децембар 2017. |
| Укупан број незапослених лица | 1.111 | 915 | 917 |
| Број незапослених  младих 15-24 године | 143 | 126 | 99 |
| Број незапослених од 25 до 50 година | 622 | 510 | 499 |
| Број незапослених старијих од 50 година | 346 | 279 | 319 |

Када је у питању старосна структура, број младих од 15-50 године се смањио у 2017. у односу на 2015. и 2016. годину, док се број незапослених лица старијих од 50 година, повећао у 2017. години у односу на 2016.

*Незапосленост према степену стручне спреме у општини Ћићевац,*

*на дан 31.12.2017. године*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Бројнезапослених | Степен стручне спреме | | | | | | | | |
| I | II | III | IV | V | VI-1 | VI-2 | VII-1 | VII-2 и VIII |
| Укупно | 352 | 24 | 219 | 256 | 5 | 17 | 17 | 27 | 0 |
| Жене | 193 | 18 | 107 | 154 | 1 | 10 | 10 | 13 | 0 |

Највећи удео у броју незапослених лица према степену стручне спрема имају лица са III и IV степеном стручне спреме, укупно 475 лица.

*Незапослена лица према трајању незапослености и полу у општини Ћићевац*

*на крају децембра 2017. године*

|  |  |  |  |
| --- | --- | --- | --- |
| ЋИЋЕВАЦ | жене | мушкарци | укупно |
| До 3 месеца | 54 | 56 | 110 |
| 3-6 | 53 | 45 | 98 |
| 6-9 | 31 | 27 | 58 |
| 9-12 | 15 | 20 | 35 |
| 1-2 године | 82 | 73 | 155 |
| 2-3 године | 56 | 47 | 103 |
| 3-5 године | 57 | 46 | 101 |
| 5-8 године | 64 | 43 | 107 |
| 8-10 година | 17 | 17 | 34 |
| Преко 10 година | 77 | 39 | 116 |
| УКУПНО | 506 | 411 | 917 |

Највећи број лица налази се на евиденцији незапослених од 1-2 године, укупно 155 лица.

Приметан је и велики број лица који је на евиденцији преко 10 година, укупно 116 лица, што чини 13% од укупног броја незапослених.

*Заснивање радног односа по месецима у општини Ћићевац, на дан 31.12.2017. године*

|  |  |  |
| --- | --- | --- |
| Назив општине | Ћићевац | |
| 2016. | I | 224 |
| II | 221 |
| III | 323 |
| IV | 277 |
| V | 291 |
| VI | 230 |
| VII | 201 |
| VIII | 201 |
| IX | 315 |
| X | 193 |
| XI | 172 |
| XII | 313 |
| 2017. | просек за 2016. | 246 |
| I | 209 |
| II | 187 |
| III | 204 |
| IV | 182 |
| V | 173 |
| VI | 163 |
| VII | 195 |
| VIII | 208 |
| IX | 239 |
| X | 165 |
| XI | 149 |
| XII | 140 |
| просек за 2017. | 184 |

На основу табеле може се закључити да је просек заснивање радног односа у 2016. години био већи у односу на 2017. годину. Највећи број оних који су засновали радни однос у 2017. години је у септембру месецу, 239 лица, а за сваки наредни месец забележен је пад броја запослених.

3.2. Категорије теже запошљивих лица

У складу са Законом о запошљавању и осигурању за случај незапослености, теже запошљива лица су незапослена лица која због здравственог стања, недовољног или неодговарајућег образовања, социодемографских карактеристика, регионалне или професионалне неусклађености понуде и тражње на тржишту рада, или због других објективних околности теже налазе посао. Посебно су угрожена лица која се истовремено суочавају са више фактора рањивости/отежане запошљивости. Одређеним програмима и мерама активне политике запошљавања подстиче се равноправнији положај ових лица на тржишту рада.

У 2018. години статус теже запошљивих лица, а у складу са проценом запошљивости, која ће имати приоритет при укључивању у мере активне политике запошљавања су: млади до 30 година живота, вишкови запослених, старији од 50 година, лица без квалификација и нискоквалификовани, особе са инвалидитетом, Роми, радно способни корисници новчане социјалне помоћи, дугорочно незапослени (на евиденцији дуже од 12 месеци а посебно незапослена лица која траже посао дуже од 18 месеци), млади до 30 година старости који су имали/имају статус детета без родитељског старања и жртве породичног насиља.

Такође, у програме и мере активне политике запошљавања потребно је укључивати и остала теже запошљива лица из посебно осетљивих категорија незапослених као што су: жене (посебно жене жртве трговине људима), избегла и расељена лица, повратници према споразуму о реадмисији, самохрани родитељи, супружници из породице у којој су оба супружника незапослена, родитељи деце са сметњама у развоју, бивши извршиоци кривичних дела и сл. на начин којим се омогућава њихова интеграција на тржиште рада.

Посебан приоритет при укључивању у мере активне политике запошљавања имају незапослена лица која се истовремено суочавају са више фактора отежане запошљивости.

3.3 Вишкови и корисници новчане накнаде

Посебан проблем на тржишту рада и даље представља велики број вишка запослених.

Радно правни статус и запошљавање ове категорије незапослених, решавао се на различите начине и применом различитих мера активне политике запошљавања. Улагање отпремнина у ново запошљавање или самозапошљавање била је једна од мера која је примењивана у протеклом периоду.

Број корисника једнократне новчане помоћи у 2017. години износио је 492 лица, од којих је 221 жена.

Број корисника новчане социјалне помоћи у 2017. години износио је 78, од којих је 35 жена.

1. ПРЕГЛЕД ПЛАНИРАНИХ МЕРА АКТИВНЕ ПОЛИТИКЕ ЗАПОШЉАВАЊА
   1. Преглед планираних мера активне политике запошљавања

Циљеви и приоритети политике запошљавања на територији општине Ћићевац за 2018. годину су:

* одржање или повећање запослености и смањење незапослености,
* улагање у људски капитал
* подршка помоћи незапосленим лицима у активном тражењу посла,
* промоција и организовање јавних радова,
* активан приступ општине у области запошљавања,
* спровођење мера из акционог плана и јачање улоге локалног савета за запошљавање.

Програми и мере активне политике запошљавања

Утврђени приоритети, циљеви и задаци постижу се спровођењем мера активне политике запошљавања.

У 2018. години одобраваће се учешће у финансирању програма или мера активне политике запошљавања из средстава опредељених за реализацију НАПЗ, и то:

1. Програм јавних радова- у програм јавних радова могу се укључити незапослена лица из свих категорија теже запошљивих, у складу са стањем и потребама локалног тржишта рада утврђеним у ЛАПЗ;
2. Обука на захтев послодавца – у обуку се укључују незапослена лица уколико на евиденцији незапослених НСЗ нема лица са потребним знањима и вештинама односно постојећа знања и вештине не одговарају потребама конкретног радног места;
3. Програм стицања практичних знања за неквалификована лица, вишкове запослених и дугорочно незапослене;
4. Субвенција за самозапошљавање- одобрава се ради оснивања радње, задруге или другог облика предузетништва као и за оснивање привредног друштва уколико оснивач заснива у њему радни однос, у делатностима дефинисаним у складу са потребама локалног економског развоја у ЛАПЗ;
5. Субвенција за запошљавање незапослених лица из категорије теже запошљивих- може се доделити за запошљавање незапослених лица из једне или више категорија теже запошљивих, а које су утврђене у складу са стањем и потребама локалног тржишта и наведене у ЛАПЗ.

Услов за подношење захтева за финансирање програма или мера активне политике запошљавања из средстава опредељених за реализацију НАПЗ је да јединица локалне самоуправе има:

1. формиран локални савет за запошљавање;
2. усвојен ЛАПЗ;
3. усаглашен ЛАПЗ са НАПЗ и покрајинским АПЗ,
4. обезбеђено више од половине потребних средстава за финансирање одређеног програма или мере. Изузетно, уколико се ради о неразвијеној јединици локалне самоуправе, министар надлежан за послове запошљавања, у складу са чланом 60. Закона о запошљавању и осигурању за случај незапослености („Службени гласник РС”, бр. 36/09, 88/10, 38/15, 113/17 и 113/17-др. закон) може одобрити учешће у финансирању и када је обезбеђено мање од половине потребних средстава.

Критеријуми на основу којих се одобрава висина износа средстава по захтеву јединице локалне самоуправеза учешће у финансирању програма или мера су:

1. степен развијености јединице локалне самоуправе,
2. припадност јединице локалне самоуправе групи III и IV степена развијености и посебно девастирана подручја,утврђени у складу са посебним прописом Владе),
3. формиран локални савет за подручје више јединица локалних самоуправа и усвојен заједнички план запошљавања за подручје тих јединица локалних самоуправа.

По истеку рока за подношење захтева, НСЗ проверава испуњеност услова за финансирање програма или мера активне политике запошљавања, припрема мишљење о сваком појединачном ЛАПЗ (усклађеност са циљевима локалногекономског развоја и индикаторима на локалном тржишту рада) и дајепредлог за учешће у финансирању програма или мера активне политике запошљавања на основу критеријума и расположивих средстава.

НСЗ доставља министарству надлежном за послове запошљавања предлог за учешће у финансирању програма или мера активне политике запошљавања у року од 30 дана од дана истека рока за подношење захтева, на основу кога министар надлежан за послове запошљавања доноси одлуку.

НСЗ и јединице локалне самоуправе обухваћене одлуком закључују споразуме о начину и поступку реализације програма или мера активне политике запошљавања, као и другим питањима од значаја за спровођење ове одлуке.

Јединице локалне самоуправе могу, у складу са потребама локалног тржишта рада, планирати и друге програме или мере активне политике запошљавања, утврдити их у ЛАПЗ и њихову реализацију финансирати у целости из средстава буџета аутономне покрајине и/или буџета јединица локалне самоуправе. У реализацији програма или мера активне политике запошљавања које се у целости финансирају из буџета аутономне покрајине и/или буџета јединица локалне самоуправе, НСЗ пружа стручну и техничку подршку.

Анализом кључних проблема у општини Ћићевац, дефинисано је да се у 2018. години финансирају се следеће мере активне политике запошљавања:

1. Јавни радови;
2. Субвенција за самозапошљавање
3. Субвенција за запошљавање незапослених лица из категорије теже запошљивих

Општина Ћићевац определила је буџетом 8.000.000,00 динара у циљу спровођења наведених мера активне политике запошљавања.

1. ЈАВНИ РАД

Јавни радови се организују у циљу радног ангажовања првенствено теже запошљивих незапослених лица и незапослених у стању социјалне потребе, ради очувања и унапређења радних способности незапослених, као и остваривања одређеног друштвеног интереса.

Кроз Програм Јавних радова биће укључена незапослена лица из свих категорија теже запошљивих у складу са стањем и потребама локалног тржишта рада.

Послодавац који спроводи јавне радове закључује са незапосленим уговор о радном ангажовању у складу са прописима о раду и јавним конкурсом. Средства намењена за организовање јавних радова користе се за:

1) исплату накнаде за обављен посао лицима ангажованим на јавним радовима (по основу уговора о привременим и повременим пословима у висини до 18.000,00 динара на месечном нивоу за пун фонд радних часова односно сразмерно времену радног ангажовања на месечном нивоу, која се увећава за припадајући порез и доприносе за обавезно социјално осигурање);

2) накнаду трошкова доласка и одласка са рада ангажованих лица (максимално до 2.000 динара по лицу, за сваки месец ангажовања);

3) накнаду трошкова спровођења јавних радова послодавцу (максимално до 2.000 динара по лицу,једнократно, у зависности од трајања јавног рада);

4) накнаду трошкова обуке (у једнократном износу од 1.000,00 динара по ангажованом лицу које је завршило обуку), која се у зависности од врсте и сложености послова може организовати по интерном програму послодавца извођача јавног рада или програму образовне установе. По завршетку обуке лицу се издаје потврда о стеченим компетенцијама.

У 2018. години организоваће се јавни радови у области социјалних и хуманитарних делатности, одржавања и обнављања јавне инфраструктуре и одржавања и заштите животне средине и природе.

Јавни радови се могу организовати и за област културе на којима се искључиво ангажују особе са инвалидитетом.

Право учествовања у поступку организовања јавних радова имају органи аутономне покрајине и органи јединица локалне самоуправе, јавне установе и јавна предузећа, привредна друштва, предузетници, задруге и удружења.

Јавни позив за организовање јавних радова од интереса за општину објавити на огласној табли Општинске управе и путем гласила Националне службе за запошљавање, којим ће се одредити области у којима се организују Јавни радови, ко може да учествује, намена средстава, рокови и приоритети као и обавезе извођач радова.

Средства за организована јавних радова од интереса за Општину планирана су Одлуком о буџету општине Ћићевац за 2018. годину у износу од 5.300.000,00 динара, тако да је структура планираних средстава за спровођење јавног рада:

* 2.700.000,00 динара из буџета општине Ћићевац
* 2.600.000,00 динара очекивана средства из буџета Републике Србије

У случају обезбеђења додатних средстава из других извора, биће прилагођен и измењен локални акциони план за запошљавање.

2. ПОДРШКА САМОЗАПОШЉАВАЊУ

Подршка самозапошљавању

Подршка самозапошљавању обухвата стручну помоћ и средства у виду субвенције за самозапошљавање.

Стручна помоћ коју може да оствари незапослени који се самозапошавања састоји се од информативних и саветодавних услуга, обуке за развој предузетништва, као и подршке у првој години пословања која се реализује кроз менторинг програм и специјалистичке обуке, у пословним центрима НСЗ, регионалним развојним агенцијама и др.

Средства за самозапошљавање у 2018. години одобравају се у виду субвенције, у једнократном износу од 180.000,00 динара по кориснику ради оснивања радње, задруге, или другог облика предузетништва, као и за оснивање привредног друштва уколико оснивач заснива у њему радни однос.

Приоритет код одобравања субвенције за самозапошљавање имају:

1. млади до 30 година старости,
2. вишкови запослених,
3. Роми,
4. особе са инвалидитетом,
5. жене
6. остали према стању и потребама на тржишту рада

У случају самозапошљавања вишкова запослених субвенција се одобрава у једнократном износу од 200.000,00 динара по кориснику, ради оснивања радње, задруге, или другог облика предузетништва, као и за оснивање привредног друштва уколико оснивач заснива у њему радни однос.

У случају самозапошљавања особа са инвалидитетом субвенција се одобрава у једнократном износу од 220.000,00 динара по кориснику, ради оснивања радње, задруге, или другог облика предузетништва, као и за оснивање привредног друштва уколико оснивач у њему заснива радни однос.

Реализација програма прати се 12 месеци.

Кориснику новчане накнаде за случај незапослености може се, ради самозапошљавања, исплатити новчана накнада у једнократном износу без доприноса за обавезно социјално осигурање.

Планирана средства за спровођење ове мере активне политике запошљавања су 900.000,00 динара, и то:

* 460.000,00 динара из буџета општине Ћићевац
* 440.000,00 динара очекивана средства из буџета Републике Србије.

3. СУБВЕНЦИЈЕ ЗА ЗАПОШЉАВАЊЕ НЕЗАПОСЛЕНИХ ЛИЦА ИЗ КАТЕГОРИЈЕ ТЕЖЕ ЗАПОШЉИВИХ

Послодавци који припадају приватном сектору, првенствено мала и средња предузећа, могу за запошљавање незапослених лица из категорије теже запошљивих остварити субвенцију за запошљавање на новоотвореним радним местима у једнократном износу.

Висина субвенција за запошљавање незапослених лица из категорије теже запошљивих у 2018. години, за општину Ћићевац, која припада III групи, износи 200.000,00 динара по кориснику.

Наведени износи субвенција се за особе са инвалидитетом, радно способне кориснике новчане социјалне помоћи, младе до 30 година старости са статусом деце палих бораца и младе до 30 година старости који су имали/имају статус детета без родитељског старања увећавају за 20% тако да износе:

За III групу којој припада општина Ћићевац, 240.000 динара по кориснику.

Планирана средства за спровођење ове мере активне политике запошљавања су 1.800.000,00 динара, и то:

* 920.000,00 динара из буџета општине Ћићевац
* 880.000,00 динара очекивана средства из буџета Републике Србије

5. ФИНАНСИЈСКИ ОКВИР ЗА РЕАЛИЗАЦИЈУ ЛАПЗ

Табеларни преглед калкулације потребних средстава за реализацију програма јавних радова на основу износа за 2018. годину

|  |  |  |  |  |  |  |  |
| --- | --- | --- | --- | --- | --- | --- | --- |
| Категорија лица | Износ по лицу | Број лица | Број | Укупан износ | Извор финансирања и % | | |
| месеци | *ЈЛС* | *РС* | *Остали извори* |
| Лица без квалификација/са ниским нивоом квалификација,  Радно способни корисници НСП, Роми, лица која траже посао дуже од 18 месеци, жене, остали | |  |  | | --- | --- | | накнада | 18.000 | | превоз | 2.000 | | обука | 1.000 | | доприноси | 12.274 | | 54 | 3 | 5.300.000 | 2.700.000 | 2.600.000 | 0 |
| УКУПНО: |  |  |  | 5.300.000  100% | 2.700.000  51% | 2.600.000  49% | 0  0% |

Табеларни преглед калкулације потребних средстава за реализацију мере субвенције за

самозапошљавање за 2018. годину, за ЈЛС из треће групе развијености

|  |  |  |  |  |  |  |
| --- | --- | --- | --- | --- | --- | --- |
| Категорија лица | Износ по лицу | Број лица | Укупан износ | Извор финансирања и % | | |
| *ЈЛС* | *РС* | *Остали извори* |
| Вишкови запослених  Особе са инвалидитетом  Млади до 30 година који посао траже дуже од 12 месеци  Радно способни корисници НСП | 180.000 | 5 | 900.000 | 460.000 | 440.000 | 0 |
| Укупно |  |  | 900.000 | 460.000  51% | 440.000  49% | 0  0% |

Табеларни преглед калкулације потребних средстава за реализацију мере субвенције за запошљавање незапослених лица из категорије теже запошљивих на основу износа за 2018. годину, за ЈЛС из треће групе развијености

|  |  |  |  |  |  |  |
| --- | --- | --- | --- | --- | --- | --- |
| Категорија лица | Износ по лицу | Број лица | Укупан износ | Извор финансирања и % | | |
| *ЈЛС* | *РС* | *Остали извори* |
| Вишкови запослених  Особе са инвалидитетом  Млади до 30 година који посао траже дуже од 12 месеци  Радно способни корисници НСП | 200.000 | 9 | 1.800.000 | 920.000 | 880.000 | 0 |
|  | | | 1.800.000,00 | 920.000  51% | 880.000,00  49% | 0 |

6. ПРАЋЕЊЕ, ОЦЕНА И ИЗВЕШТАВАЊЕ О РЕАЛИЗАЦИЈИ ЛАПЗ

|  |  |  |  |
| --- | --- | --- | --- |
| Мера/активност | Индикатор | Временски оквир | Одговорност |
| Подоношење захтева за учешће у финансирању програма или мера АПЗ у 2018. години | * потврда о подношењу | 15. фебруар | ЈЛС |
| Одлука о учешћу у финансирању програма или мера АПЗ | * пријем обавештења | Март | НСЗ |
| Потписивање споразума о сарадњи ЈЛС и НСЗ | * потписан споразум | Април | НСЗ |
| Расписивање јавних позива | расписана 3 јавна позива | Мај-јун | ЈЛС и НСЗ |
| Укупан број лица по поднетим захтевима који су у поступку одлучивања (по мерама) | 54 лица јавни рад  5 лица подршка самозапошљавању  9 лица из категорије теже запошљивих | Август | ЈЛС и НСЗ |
| Одлучивање по захтевима | број одобрених захтева | Август | ЈЛС и НСЗ  (уз учешће ЛСЗ) |
| Укупно укључена лица у мере | број лица у мерама (по мерама и циљним групама) | Септембар - праћење на месечном нивоу док мера траје | ЈЛС и НСЗ  (ЛСЗ) |
| Укупан број лица која су завршила меру | број лица у мерама (по мерама и циљним групама) | По завршетку мере | ЈЛС и НСЗ  (ЛСЗ) |
| Ефекат мере на запошљавање (бруто ефекат) | број лицазапослено (по мерама и циљним групама) | 6 месеци по изласку из мере/уговорне обавезе[[1]](#footnote-1) | НСЗ  (ЛСЗ) |
| Утрошак средстава | Износ средстава по мерама | Након реализације свих финансијских обавеза | ЈЛС и НСЗ |
| Анализа успешности ЛАПЗ | Израђена анализа | Након завршетка мера ЛАПЗ | ЛСЗ |

СКУПШТИНА ОПШТИНЕ ЋИЋЕВАЦ

Бр. 101-1/18-01 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

12.

На основу члана 27. став 10. Закона о јавној својини (''Службени гласник РС", бр. 72/2011, 88/2013, 105/2014, 104/2016 – др. закон, 108/2016 и 113/2017), члана 21. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда (''Службени гласник РС'', број 24/12, 48/2015, 99/2015, 42/2017 и 94/2017) и члана 33. Статута општине Ћићевац (''Службени лист општине Ћићевац'', бр.17/13- пречишћен текст, 22/13 и 10/15), а по претходно спроведеном поступку јавног надметања, односно прикупљања писмених понуда ради отуђења грађевинског земљишта у јавној својини, Скупштина општине Ћићевац, на 27. седници одржаној 30.1.2018. године, донела је

Р Е Ш Е Њ Е

1. Kатастарска парцела бр. 1827/8, површине 62,09 ари, уписана у листу непокретности бр. 1380, КО Појате, као јавна својина општине Ћићевац отуђује се у корист Саше Милосављевића из Скорице.
2. Напред наведена непокретност се отуђује по цени од 3.886.000,00 динара (словима: тримилионаосамстоосамдесетшестхиљададинара и 00/100), као најповољнијем понуђачу, а на предлог Kомисије за јавно надметање.
3. Саша Милосављевић из Скорице, дужан је да у року од 30 дана од дана пријема решења о отуђењу изврши плаћање, након чега ће се закључити уговор о отуђењу грађевинског земљишта са општином Ћићевац.
4. Уколико својом кривицом не закључи уговор са општином Ћићевац у року који је предвиђен, надлежни орган покренуће поступак за поништај решења о отуђењу, без права на повраћај уплаћеног износа депозита.
5. Ово решење објавити у ''Сл. листу општине Ћићевац ''.

ПРАВНА ПОУКА: Против овог решења може се покренути управни спор тужбом код надлежног суда у року од 30 дана од дана пријема решења.

Административна такса у износу од 500 динара наплаћена је по тарифном броју 7 тачка 1 Одлуке о висини накнаде за услуге које пружа Општинска управа општине Ћићевац.

СКУПШТИНА ОПШТИНЕ ЋИЋЕВАЦ

Бр: 464-22-2/17-04 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

13.

На основу члана 46. став 1. Закона о јавним предузећима („Сл. гласник РС“, бр. 15/16), члана 32. став 1. тачка 9 Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон) и члана 33. став 1. тачка 9 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац, на 27. седници одржаној 30.1.2018. године, донела је

РЕШЕЊЕ

О РАЗРЕШЕЊУ ДИРЕКТОРА ЈКСП „РАЗВИТАК“ ЋИЋЕВАЦ

1. Разрешава се Животије Смиљковић дужности директора ЈКСП „Развитак“ Ћићевац, даном доношења решења, због испуњавања услова за пензију.
2. Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 023-13/18-02 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

14.

На основу члана 52. Закона о јавним предузећима („Сл. гласник РС“, бр. 15/16), члана 32. став 1. тачка 9 Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон) и члана 33. став 1. тачка 9 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац, на 27. седници одржаној 30.1.2018. године, донела је

РЕШЕЊЕ

О ИМЕНОВАЊУ ВРШИОЦА ДУЖНОСТИ ДИРЕКТОРА ЈКСП „РАЗВИТАК“ ЋИЋЕВАЦ

1. Именује се Раде Марковић из Ћићевца, за вршиоца дужности директора ЈКСП „Развитак“ Ћићевац.
2. Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 023-14/18-02 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

15.

На основу члана 18. став 1. Закона о јавним службама („Сл. гласник РС“, бр. 42/91, 71/94, 79/05-др. закон, 81/05-испр. др. закона, 83/05-испр. др. закона и 83/2014-др. закон), члана 32. став 1. тачка 9 Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон) и члана 33. став 1. тачка 9 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 27. седници одржаној 30.1.2018. године, донела је

РЕШЕЊЕ

О ПРЕСТАНКУ МАНДАТА ДИРЕКТОРА

СПОРТСКОГ ЦЕНТРА ЋИЋЕВАЦ

1. Марину Милутиновићу, директору Спортског центра Ћићевац, престаје мандат директора са 19.2.2018. године, због истека периода на који је именован.
2. Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 023-12/18-02 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

16.

На основу члана 18. став 1. Закона о јавним службама („Сл. гласник РС“, бр. 42/91, 71/94, 79/05-др. закон, 81/05-испр. др. закона, 83/05-испр. др. закона и 83/2014-др. закон), члана 32. став 1. тачка 9 Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон) и члана 33. став 1. тачка 9 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 27. седници одржаној 30.1.2018. године, донела је

РЕШЕЊЕ

О ИМЕНОВАЊУ ДИРЕКТОРА

СПОРТСКОГ ЦЕНТРА ЋИЋЕВАЦ

1. Марин Милутиновић именује се за директора Спортског центра Ћићевац, на период од четири године.
2. Именовани ће ступити на дужност 20.2.2018. године.
3. Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 023-9/18-02 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

17.

На основу члана 32. Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон), члана 17. Закона о јавним предузећима („Сл. гласник РС“, бр. 15/2016) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 27. седници одржаној 30.1.2018. године, донелa je

Р Е Ш Е Њ Е

О РАЗРЕШЕЊУ ЧЛАНА НАДЗОРНОГ ОДБОРА

ЈП „ПУТЕВИ ЋИЋЕВАЦ“

I Разрешава се Бобан Вујић, дужности члана Надзорног одбора ЈП „Путеви Ћићевац“, због преласка на другу функцију.

II Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 112-13/18-02 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

18.

На основу члана 32. Закона о локалној самоуправи („Сл. гласник РС“, бр. 129/07 и 83/14-др. закон), члана 17. Закона о јавним предузећима („Сл. гласник РС“, бр. 15/2016) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 27. седници одржаној 30.1.2018. године, донелa je

Р Е Ш Е Њ Е

О ИМЕНОВАЊУ ЧЛАНА НАДЗОРНОГ ОДБОРА

ЈП „ПУТЕВИ ЋИЋЕВАЦ“

I ИМЕНУЈЕ СЕ Славиша Милосављевић из Лучине за члана Надзорног одбора ЈП „Путеви Ћићевац“.

II Мандат члана Надзорног одбора из тачке I овог решења траје до истека мандата на који је именован Надзорни одбор ЈП „Путеви Ћићевац“.

III Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 112-14/18-02 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

19.

На основу члана 32. Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон), члана 17. Закона о јавним предузећима („Сл. гласник РС“, бр. 15/2016) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 27. седници одржаној 30.1.2018. године, донелa je

Р Е Ш Е Њ Е

О РАЗРЕШЕЊУ ПРЕДСЕДНИКА НАДЗОРНОГ ОДБОРА

ЈКСП „РАЗВИТАК“ ЋИЋЕВАЦ

I Разрешава се Раде Марковић, дужности председника Надзорног одбора ЈКСП „Развитак“ Ћићевац, због преласка на другу функцију.

II Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 112-11/18-02 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

20.

На основу члана 32. Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон), члана 17. став 3. Закона о јавним предузећима („Сл. гласник РС“, бр. 15/2016) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 27. седници одржаној 30.1.2018. године, донелa je

Р Е Ш Е Њ Е

О ИМЕНОВАЊУ ПРЕДСЕДНИКА НАДЗОРНОГ ОДБОРА

ЈКСП „РАЗВИТАК“ ЋИЋЕВАЦ

I ИМЕНУЈЕ СЕ Бобан Вујић за председника Надзорног одбора ЈКСП „Развитак“ Ћићевац.

II Мандат председника Надзорног одбора из тачке I овог решења траје до истека периода на који је именован Надзорни одбор ЈКСП „Развитак“ Ћићевац.

III Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 112-12/18-02 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

21.

На основу члана 117. став 3. Закона о основама система образовања и васпитања („Сл. гласник РС“, бр. 88/2017) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 27. седници одржаној 30.1.2018. године, донела је

РЕШЕЊЕ

О РАЗРЕШЕЊУ ЧЛАНА УПРАВНОГ ОДБОРА

УСТАНОВЕ ЗА ПРЕДШКОЛСКО ВАСПИТАЊЕ И ОБРАЗОВАЊЕ ДЕЦЕ

„ДЕЧЈИ ВРТИЋ“ ЋИЋЕВАЦ

1. Разрешава се Радица Благојевић из Сталаћа дужности члана Управног одбора Установе за предшколско васпитање и образовање деце „Дечји вртић“ Ћићевац, именована испред локалне самоуправе, на лични захтав.
2. Ово решење објавити у „Сл листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 023-8/18-02 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

22.

На основу члана 116. став 5. и члана 117. став 5. Закона о основама система образовања и васпитања („Сл. гласник РС“, бр. 88/2017) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 27. седници одржаној 30.1.2018. године, донела је

РЕШЕЊЕ

О ИМЕНОВАЊУ ЧЛАНА УПРАВНОГ ОДБОРА

УСТАНОВЕ ЗА ПРЕДШКОЛСКО ВАСПИТАЊЕ И ОБРАЗОВАЊЕ ДЕЦЕ

„ДЕЧЈИ ВРТИЋ“ ЋИЋЕВАЦ

1. За члана Управног одбора Установе за предшколско васпитање и образовање деце „Дечји вртић“ Ћићевац, на предлог локалне самоуправе, именује се:

* Весна Радосављевић из Ћићевца.

2. Мандат члану Управног одбора из тачке 1. овог решења траје до истека мандата на који је именован Управни одбор.

3. Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 023-15/18-02 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

23.

На основу члана 32. став 1. тачка 8 Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон) и члана 33. став 1. тачка 36 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 27. седници одржаној 30.1.2018. године, разматрајући Програм рада Народне библиотеке „Ћићевац“ за 2018. годину, донела је

Р Е Ш Е Њ Е

1. Даје се сагласност на Програм рада Народне библиотеке „Ћићевац“ за 2018. годину, који је усвојио Управни одбор под бр. 20 на седници одржаној 12. јануара 2018. године.
2. Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 023-3/18-02 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

24.

На основу члана 32. став 1. тачка 8 Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон) и члана 33. став 1. тачка 36 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 27. седници одржаној 30.1.2018. године, разматрајући Извештај о раду Народне библиотеке „Ћићевац“ за 2017. годину, донела је

З А К Љ У Ч А К

1. Усваја се Извештај о раду Народне библиотеке „Ћићевац“ за 2017. годину, који је усвојио Управни одбор под бр. 18 на седници одржаној 12.1.2018. године.
2. Закључак објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 023-2/18-02 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

25.

На основу члана 32. став 1. тачка 8 Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон) и члана 33. став 1. тачка 36 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 27. седници одржаној 30.1.2017. године, разматрајући Извештај о раду Спортског центра Ћићевац за 2017. годину, донела је

З А К Љ У Ч А К

1. Усваја се Извештај о раду Спортског центра Ћићевац за 2017. годину који је усвојио Управни одбор под бр. 14/1 на седници одржаној 4. јануара 2018. године.
2. Закључак објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 023-5/18-02 од 30.1.2018. године

ЗАМЕНИК ПРЕДСЕДНИКА

Борко Живковић, с.р.

**АКТИ**

**ПРЕДСЕДНИКА ОШТИНЕ И ОПШТИНСКОГ ВЕЋА**

1.

На основу члана 59. Закона о Агенцији за борбу против корупције („Службени гласник РС“ бр. 97/08, 53/10, 66/11- Одлука УС, 67/13-Одлука УС, 112/13-аутентично тумачење и 8/15-Одлука УС) и члана 17. и 19. Смерница за израду и спровођење плана интегритета („Службени гласник РС“, бр. 95/16 и 56/17) и члана 62. Статута општине Ћићевац („Службени лист општине Ћићевац“, бр. 17/13 – пречишћен текст, 22/13 и 10/15), Општинско веће општине Ћићевац на 87. седници одржаној дана 26.1.2018. године, доноси

О д л у к у

1. Усваја се израђени План интегритета органа општине Ћићевац и разрешава именована радна група за израду Плана интегритета органа општине Ћићевац Одлуком Општинског већа општине Ћићевац Број 112-96/17-2 од 26.12.2017. године.

2. Именује се Славољуб Симић, председник Скупштине општине Ћићевац, као лице одговорно да прати спровођење Плана интегритета органа општине Ћићевац.

3. Саставни део ове одлуке је План интегритета.

4. Ова одлука ступа на снагу наредног дана од дана објављивања у „Сл. листу општине Ћићевац“.

ОПШТИНСКО ВЕЋЕ ОПШТИНЕ ЋИЋЕВАЦ

Број: 112-96/17-2 од 26.1.2018. године

Заменик председника

Звездан Бабић, с.р.

ПЛАН ИНТЕГРИТЕТА

ОПШТИНЕ ЋИЋЕВАЦ

Други циклус плана интегритета 2016-2019

Заједничка област: Етика и лични интегритет

Ризичан процес: Регулисање етике и личног интегритета

|  |  |  |  |
| --- | --- | --- | --- |
| Редни бр. | Мере побољшања за управљање ризиком од корупције | Рок | Одговорно лице |
| 1. | Интерним актом прописати постављење лица које води евиденцију поклона које примају запослени | 01.05.2019. год. | Начелник ОУ |
| 2. | Интерним актом прописати одређивање лица које води евиденцију примљених поклона лица која врше јавну функцију у институцији | 01.05.2019. год. | Начелник ОУ |

Заједничка област: Управљање кадровима

Ризичан процес: Доношење акта о систематизацији

|  |  |  |  |
| --- | --- | --- | --- |
| Редни број | Мере побољшања за управљање ризиком од корупције | Рок | Одговорно лице |
| 1. | Увести праксу да тело/ орган које одобрава акт о систематизацији добије помоћ експерта за управљање кадровима чију анализу треба узети у обзир приликом доношења одлуке | 30.03.2018. год. | Начелник ОУ |

Заједнича област: Управљање кадровима

Ризичан процес: Запошљавање

|  |  |  |  |
| --- | --- | --- | --- |
| Редни број | Мере побољшања за управљање ризиком од корупције | Рок | Одговорно лице |
| 1. | Усвојити интерни акт (правилник) којим се уређује поступак запошљавања | 31.12.2018. год. | Начелник ОУ |
| 2. | Приликом избора кандидата увек вршити писану проверу њихове стручне оспособљености /знања /вештина | 31.12.2018 .год. | Начелник ОУ |
| 3. | Прописати обавезу да чланови конкурсне комисије нису у сукобу интереса у односу на пријављене кандидате | 31.12.2018. год. | Начелник ОУ |

Заједничка област: Управљање кадровима

Ризичан процес: Награђивање и санкционисање

|  |  |  |  |
| --- | --- | --- | --- |
| Редни број | Мере побољшања за управљање ризиком од корупције | Рок | Одговорно лице |
| 1. | Успоставити систем награђивања/стимулације запослених | 01.04.2018. год. | Начелник ОУ |
| 2. | Усвојити интерни акт (правилник) којим се уређује поступак награђивања /стимулације запослених | 01.04.2018. год. | Начелник ОУ |
| 3. | Усвојити писану процедуру за уједначено поступање за награђивање/стимулисање запослених | 01.04.2018. год. | Начелник ОУ |
| 4. | Прописати врсте и висине награде /стимулације које запослени могу остварити | 01.04.2018. год. | Начелник ОУ |
| 5. | Прописати критеријуме на основу којих запослени могу бити награђени /стимулисани | 01.04.2018. год. | Начелник ОУ |
| 6. | Прописати обавезу да доносилац одлуке о стимулацији писмено образложи одлуку | 01.04.2018. год. | Начелник ОУ |
| 7. | Прописати обавезу да доносилац одлуке о стимулацији одлуку објави на видном месту | 01.04.2018. год. | Начелник ОУ |

План интегритета

Заједничка област: Управљање кадровима

Ризичан процес: Оцењивање и напредовање

|  |  |  |  |
| --- | --- | --- | --- |
| Редни бр. | Мере побољшања за управљање ризиком од корупције | Рок | Одговорно лице |
| 1. | Спроводити поступак оцењивања запослених | 01.04.2018. год. | Начелник ОУ |
| 2. | Усвојити интерни акт којим се регулише поступак оцењивања запослених | 01.04.2018. год. | Начелник ОУ |
| 3. | Усвојити писану процедуру за уједначен поступак оцењивања запослених | 01.04.2018. год. | Начелник ОУ |
| 4. | Успоставити систем оцењивања запослених према унапред задатим критеријумима | 01.04.2018. год. | Начелник ОУ |
| 5. | Запосленима на почетку календарске године у писаном облику, дефинисати радне циљеве за ту годину | 01.04.2018. год. | Начелник ОУ |
| 6. | Оцењивање запослених вршити на основу испуњености дефинисаних радних циљева | 01.04.2018. год. | Начелник ОУ |
| 7. | Прописати обавезу да оцена испуњености дефинисаних радних циљева садржи и писано образложење | 01.04.2018. год. | Начелник ОУ |
| 8. | Едуковати лица која спроводе оцењивања запослених у циљу адекватног спровођења овог процеса | 01.04.2018. год. | Начелник ОУ |
| 9. | Прописати могућност изјављивања жалбе на одлуку о оцени | 01.04.2018. год. | Начелник ОУ |
| 10. | Формирати/иницирати формирање другостепеног органа који одлучује о жалби запосленог на одлуку о оцени | 01.04.2018. год. | Начелник ОУ |
| 11. | Успоставити систем напредовања према унапред дефинисаним критеријумима | 01.04.2018. год. | Начелник ОУ |
| 12. | Додељену оцену узимати као један од услова за напредовање запослених | 01.04.2018. год. | Начелник ОУ |
| 13. | Усвојити писану процедуру за уједначен поступак напредовања запослених | 01.04.2018. год. | Начелник ОУ |
| 14. | Омогућити запосленом који је остварио право на напредовање да поднесе захтев за напредовање | 01.04.2018. год. | Начелник ОУ |
| 15. | Прописати могућност изјављивања жалбе на одлуку о напредовању | 01.04.2018. год. | Начелник ОУ |
| 16. | Формирати/иницирати формирање другостепеног органа којим је одбијен његов захтев за напредовање | 01.04.2018. год. | Начелник ОУ |

План интегритета

Заједничка област: Управљање јавним финансијама и јавним ресурсима

Ризичан процес: Јавне набавке

|  |  |  |  |
| --- | --- | --- | --- |
| Редни бр. | Мере побољшања за управљање ризиком од корупције | Рок | Одговорно лице |
| 1. | Редовно објављивати извештаје о реализацији уговора на интернет презентацији институције | Годишње | Начелник ОУ |
| 2. | Прописати обавезу да лица која доносе одлуку о спровођењу поступка који се изузима од примене Закона о јавним набавкама потписују изјаву да нису у сукобу интереса у односу на понуђаче | 31.01.2018. год. | Начелник ОУ |
| 3. | Прописати обавезу да лица која склапају уговоре који су изузети од примене Закона о јавним набавкама потписују изјаву да нису у сукобу интереса у односу на уговорну страну | 31.01.2018 .год. | Начелник ОУ |

Заједничка област : Управљање јавним финансијама и јавним ресурсима

Ризичан процес: Капацитети и ресурси за управљање јавним финансијама

|  |  |  |  |
| --- | --- | --- | --- |
| Редни бр. | Мере побољшања за управљање ризиком од корупције | Рок | Одговорно лице |
| 1. | Успоставити систем интерне ревизије | 01.01.2019. год. | Начелник ОУ |
| 2. | Едуковати лица која се баве управљањем јавним финансијама у циљу адекватног спровођења овог процеса | Полугодишње | Начелник ОУ |
| 3. | Увести праксу да тело/орган које одобрава извештај о извршењу буџета институције добије помоћ експерта за управљање финансијама на основу чије писане анализе ће тело/ орган доносити информисану одлуку | 31.05.2018. год. | Начелник ОУ |

Заједничка област: Управљање јавним финансијама и јавним ресурсима

Ризичан процес: Коришћење службених аутомобила

|  |  |  |  |
| --- | --- | --- | --- |
| Редни бр. | Мере побољшања за управљање ризиком од корупције | Рок | Одговорно лице |
| 1. | Прописати обавезу коришћења службених аутомобила у радно време и за обављање посла из делокруга рада институције | 31.03.2018. год. | Начелник ОУ |
| 2. | Прописати да је возач службеног возила дужан да, по окончању превоза службено возило врати на место одређено за паркирање службеног возила | 31.03.2018. год. | Начелник ОУ |

Заједничка област: Управљање јавним финансијама

Ризичан процес: Накнада трошкова превоза за долазак на рад и одлазак с рада

|  |  |  |  |
| --- | --- | --- | --- |
| Редни бр. | Мере побољшања за управљање ризиком од корупције | Рок | Одговорно лице |
| 1. | Прописати обавезу да корисник накнаде поднесе доказе којим потврђује да и даље има право на остваривање накнаде за одвојени живот ( нпр. потврда о томе коју школу и у ком месту деца похађају, потврду о запослењу за брачног друга и сл.), најмање два пута годишње | 01.06.2018. год. | Начелник ОУ |
| 2. | Успоставити систем периодичне ad hoc контроле испуњавања обавеза у погледу остваривања права и наменског коришћења исплаћене накнаде | 01.06.2018. год. | Начелник ОУ |

Заједничка област: Управљање јавним финансијама и јавним ресурсима

Ризичан процес: Располагање донацијама и хуманитарном помоћи

|  |  |  |  |
| --- | --- | --- | --- |
| Редни бр. | Мере побољшања за управљање ризиком од корупције | Рок | Одговорно лице |
| 1. | Усвојити интерни акт који регулише управљање донацијама и хуманитарном помоћи у случају да намена донације и хуманитарне помоћи није унапред одређена и условљена | 01.06.2018. год. | Начелник ОУ |
| 2. | Прописати услове и критеријуме за располагање / трошење донираних средстава | 01.06.2018. год. | Начелник ОУ |
| 3. | Прописати систем интерне контроле располагања и трошења донираних средстава и хуманитарне помоћи у складу са предвиђеним критеријумима и условима за располагање (контрола сврсисходности) | 01.06.2018. год. | Начелник ОУ |
| 4. | Објављивати на интернет презентацији информације о примљеним донацијама и хуманитарној помоћи и то према следећим елементима: донатор, врста и износ примљених средстава, одлука о начину коришћења и трошења донација и хуманитарне помоћи | 01.06.2018. год. | Начелник ОУ |

Заједничка област: Безбедност информација / ИТ безбедност

Ризичан процес: Управљање информацијама

|  |  |  |  |
| --- | --- | --- | --- |
| Редни бр. | Мере побољшања за управљање ризиком од корупције | Рок | Одговорно лице |
| 1. | Редовно ажурирати лозинке и шифре за приступ рачунарима | 01.07.2018. год. | Инж. система и мреже и ИТ администратор |
| 2. | Усвојити процедуру за коришћење приватних преносивих меморија | 01.07.2018.год. | Начелник ОУ |
| 3. | Прописати обавезу да се копије података чувају ван институције (у случају пожара, поплава) | 01.07.2018.год. | Начелник ОУ |
| 4. | Едуковати запослене у ИТ сектору о новим међународним стандардима на пољу безбедности информација | Полугодишње | Начелник ОУ |

Специфична област: Инспекцијски надзор

Ризичан процес: Планирање, спровођење и контрола инспекцијског надзора

|  |  |  |  |
| --- | --- | --- | --- |
| Редни бр. | Мере побољшања за управљање ризиком од корупције | Рок | Одговорно лице |
| 1. | Прописати посебне елементе плана стратешког (вишегодишњег) инспекцијског надзора из своје изворне надлежности | 31.12.2018. год. | Начелник ОУ |
| 2. | Објавити планове инспекцијског надзора на интернет презентацији локалне самоуправе | 31.12.2018. год. | Начелник ОУ |
| 3. | Прописати облике и начин вршења унутрашње контроле из надлежности локалне самоуправе | 31.12.2018. год. | Начелник ОУ |

Специфична област: Скупштински послови

Ризичан процес: Доношење аката у СЛС

|  |  |  |  |
| --- | --- | --- | --- |
| Редни бр. | Мере побољшања за управљање ризиком од корупције | Рок | Одговорно лице |
| 1. | Прописати обавезу објављивања нацрта предлога аката који се усвајају у Скупштини јединице локалне самоуправе | 30.06.2018. год. | Секретар Скупштине локалне самоуправе |
| 2. | Усвојити интерни акт којим се регулише одржавање јавне расправе о предлозима / нацртима аката који се усвајају у Скупштини јединице локалне самоуправе | 30.06.2018. год. | Секретар Скупштине локалне самоураве |
| 3. | Прописати обавезу да се одговара на предлоге, сугестије одн. да се да образлажење предлога, сугестија, који стигну у току јавне расправе | 30.06.2018. год. | Секретар Скупштине локалне самоураве |
| 4. | Прописати обавезу објављивања предлога/сугестија и одговора на предлоге/сугестије који стигну у току јавне расправе | 30.06.2018. год. | Секретар Скупштине локалне самоуправе |

Специфична област: Скупштински послови

Ризичан процес: Избор, постављење и именовање директора и чланова управних и надзорних одбора

|  |  |  |  |
| --- | --- | --- | --- |
| Редни бр. | Мере побољшања за управљање ризиком од корупције | Рок | Одговорно лице |
| 1. | Усвојити услове критеријуме и мерила за именовање /постављење чланова управних и надзорних одбора свих институција чији је оснивач локална самоуправа | 31.05.2018. год. | Секретар Скупштине локалне самоуправе |
| 2. | Успоставити обавезу свим предлагачима кандидата за управне и надзорне одборе да уз предлог доставе образложење | 31.05.2018. год. | Секретар Скупштине локалне самоуправе |
| 3. | Успоставити обавезу да се сви предлози кандидата за управне и надзорне одборе са образложењем објављују на интернет презентацији локалне самоуправе | 31.05.2018. год. | Секретар Скупштине локалне самоуправе |

Специфична област: Управљање јавном својином ( ЈЛС)

Ризичан процес: Регулисање управљања јавном својином локалне самоуправе

|  |  |  |  |
| --- | --- | --- | --- |
| Редни бр. | Мере побољшања за управљање ризиком од корупције | Рок | Одговорно лице |
| 1. | Усвојити акт којим локална самоуправа регулише начин на који се средства у јавној својини могу улагати у капитал јавног предузећа и друштва капитала | 31.05.2018. год. | Начелник ОУ |
| 2. | Усвојити интерни акт о раду комисије за давање у закуп грађевинског земљишта и комисије за давање у закуп пословног простора | 31.12.2018. год. | Начелник ОУ |
| 3. | Прописати обавезу да у конкретном случају чланови комисије потписују изјаву да немају приватни интерес у вези са подносиоцима захтева/ закупца који конкурише за давање јавне својине у закуп | 31.12.2018. год. | Начелник ОУ |
| 4. | Прописати одговорност за члана комисије за ког се утврди да је био у сукобу интереса | 31.12.2018. год. | Начелник ОУ |
| 5. | Прописати систем контроле јавне својине која је дата у закуп | 31.12.2018. год. | Начелник ОУ |
| 6. | Прописати обавезу вођења евиденције јавне својине | 31.06.2018. год. | Начелник ОУ |
| 7. | Објавити евиденцију јавне својине на интернет презентацији | 31.06.2018. год. | Начелник ОУ |

Специфична област: Финансирање пројеката (ЈЛС)

Ризичан процес: Поступак доделе средстава и контрола реализације пројеката

|  |  |  |  |
| --- | --- | --- | --- |
| Редни бр. | Мере побољшања за управљање ризиком од корупције | Рок | Одговорно лице |
| 1. | Прописати да чланови комисије потписују изјаву да немају приватни интерес у вези са организацијом цивилног друштва или одговорним лицима из организације цивилног друштва која се пријавила на конкурс | 31.05.2018. год. | Начелник ОУ |
| 2. | Прописати да је у случају да члан комисије не потпише такву изјаву, одговорно лице из локалне самоуправе обавезно да уместо тог члана именује друго лице за члана комисије | 31.05.2018. год. | Начелник ОУ |
| 3. | Прописати да ће ранг листа коју је комисија формирала и која је настала на основу бодовања предлога пројекта, бити поништена, уколико је у поступку одлучивања учествовао члан који је био у сукобу интереса у односу на организацију цивилног друштва или одговорно лице из организације цивилног друштва | 31.05.2018. год. | Начелник ОУ |
| 4. | Прописати дисциплинску одговорност и санкцију за члана комисије који је потписао лажну изјаву да нема приватни интерес у односу на организацију цивилног друштва или, одговорно лице из организације | 31.05.2018. год. | Начелник ОУ |
| 5. | Прописати обавезу да се сви наративни и финансијски извештаји организација цивилног друштва о спровођењу пројекта увек објављују на интернет презентацији локалне самоуправе | 31.05.2018. год. | Начелник ОУ |
| 6. | Прописати обавезу да се сви наративни и финансијски извештаји организација цивилног друштва о спровођењу пројекта увек објављују на интернет презентацији локалне самоуправе | 31.05.2018. год. | Начелник ОУ |

2.

На основу члана 22. Правилника о условима и начину финансирања потреба у области спорта („Сл. лист општине Ћићевац“, бр.10/17) и члана 3. Правилника о категоризацији спортских организација („Сл. лист општине Ћићевац“, бр.10/17), председник општине Ћићевац, одлучујући по захтеву за финансирање пројеката из области спорта из буџета општине Ћићевац, донео је дана 11.1.2018. године следећу

О Д Л У К У

1. Врши се избор захтева за финансирање пројеката у области спорта из буџета општине Ћићевац за 2018. годину, за период од 11.1.2018. године до 31.12.2018. године, по захтеву “Тениски клуб“ Ћићевац на предлог Комисије за финансирање пројеката из области спорта из буџета општине Ћићевац у 2018. години, у износу од 90.000,00 динара.
2. Посебним уговором између председника општине и “Тениски клуб“ Ћићевац, дефинисаће се међусобни односи, права и обавезе.

Бр. 66-4/17-06 од 11.1.2018. године

ПРЕДСЕДНИК ОПШТИНЕ

Златан Кркић, с.р.

3.

На основу члана 22. Правилника о условима и начину финансирања потреба у области спорта („Сл. лист општине Ћићевац“, бр.10/17) и члана 3. Правилника о категоризацији спортских организација („Сл. лист општине Ћићевац“, бр.10/17), председник општине Ћићевац, одлучујући по захтеву за финансирање пројеката из области спорта из буџета општине Ћићевац, донео је дана 11.1.2018. године следећу

О Д Л У К У

1. Врши се избор захтева за финансирање пројеката у области спорта из буџета општине Ћићевац за 2018. годину, за период од 11.1.2018 до 31.12.2018. године, по захтеву “ОСС-а“ Ћићевац на предлог Комисије за финансирање пројеката из области спорта из буџета општине Ћићевац у 2018. години, у износу од 1.000.000,00 динара.
2. Посебним уговором између председника општине и “ОСС-а“ Ћићевац, дефинисаће се међусобни односи, права и обавезе.

Бр. 66-4/17-06 од 11.1.2018. године

ПРЕДСЕДНИК ОПШТИНЕ

Златан Кркић, с.р.

4.

На основу члана 22. Правилника о условима и начину финансирања потреба у области спорта („Сл. лист општине Ћићевац“, бр.10/17) и члана 3. Правилника о категоризацији спортских организација („Сл. лист општине Ћићевац“, бр.10/17), председник општине Ћићевац, одлучујући по захтеву за финансирање пројеката из области спорта из буџета општине Ћићевац, донео је дана 11.1.2018. године следећу

О Д Л У К У

1. Врши се избор захтева за финансирање пројеката у области спорта из буџета општине Ћићевац за 2018. годину, за период, од 11.1.2018 до 31.12.2018. године, по захтеву ФК “Слога“ Ћићевац на предлог Комисије за финансирање пројеката из области спорта из буџета општине Ћићевац у 2018. години, у износу од 1.000.000,00 динара;

- 20% од укупног износа опредељеног јавним позивом (5.000.000,00 динара), што износи 1.000.000,00 динара, што је у складу са чл. 138. став 4. Закона о спорту („Сл. гласник РС“, бр. 10/16), од тога 15% од укупног износа додељеног јавним позивом (1.000.000,00 динара), што износи 150.000,00 динара, опредељује се за развој спорта код деце (млађе селекције које има ФК „Слога“ Ћићевац“), што је у складу са чл. 138. став 4. Закона о спорту („Сл. гласник РС“, бр. 10/16) по којим се омогућава финансирање спорта код деце.

1. Посебним уговором између председника општине и ФК “Слога“ Ћићевац, дефинисаће се међусобни односи, права и обавезе.

Бр. 66-4/17-06 од 11.1.2018. године

ПРЕДСЕДНИК ОПШТИНЕ

Златан Кркић, с.р.

5.

На основу члана 22. Правилника о условима и начину финансирања потреба у области спорта („Сл. лист општине Ћићевац“ бр.10/17) и члана 3. Правилника о категоризацији спортских организација („Сл. лист општине Ћићевац“ бр.10/17), председник општине Ћићевац, одлучујући по захтеву за финансирање пројеката из области спорта из буџета општине Ћићевац, донео је дана 11.1.2018. године следећу

О Д Л У К У

1. Врши се избор захтева за финансирање пројеката у области спорта из буџета општине Ћићевац за 2018. годину, за период од 11.1.2018 до 31.12.2018. године, по захтеву ФК “Омладинац“ Појате на предлог Комисије за финансирање пројеката из области спорта из буџета општине Ћићевац у 2018. години, у износу од 500.000,00 динара.
2. Посебним уговором између председника општине и ФК “Омладинац“ Појате, дефинисаће се међусобни односи, права и обавезе.

Бр. 66-4/17-06 од 11.1.2018. године

ПРЕДСЕДНИК ОПШТИНЕ

Златан Кркић, с.р.

6.

На основу члана 22. Правилника о условима и начину финансирања потреба у области спорта („Сл. лист општине Ћићевац“ бр.10/17) и члана 3. Правилника о категоризацији спортских организација („Сл. лист општине Ћићевац“ бр.10/17), председник општине Ћићевац, одлучујући по захтеву за финансирање пројеката из области спорта из буџета општине Ћићевац, донео је дана 11.1.2018. године следећу

О Д Л У К У

1. Врши се избор захтева за финансирање пројеката у области спорта из буџета општине Ћићевац за 2018. годину, за период од 11.1.2018. године до 31.12.2018. године, по захтеву БК “Пријездини јастребови“ Ћићевац на предлог Комисије за финансирање пројеката из области спорта из буџета општине Ћићевац у 2018. години, у износу од 50.000,00 динара.
2. Посебним уговором између председника општине и захтеву БК “Пријездини јастребови“ Ћићевац, дефинисаће се међусобни односи, права и обавезе.

Бр. 66-4/17-06 од 11.1.2018. године

ПРЕДСЕДНИК ОПШТИНЕ

Златан Кркић, с.р.

7.

На основу члана 22. Правилника о условима и начину финансирања потреба у области спорта („Сл. лист општине Ћићевац“, бр.10/17) и члана 3. Правилника о категоризацији спортских организација („Сл. лист општине Ћићевац“, бр.10/17), председник општине Ћићевац, одлучујући по захтеву за финансирање пројеката из области спорта из буџета општине Ћићевац, донео је дана 11.1.2018. године следећу

О Д Л У К У

1. Врши се избор захтева за финансирање пројеката у области спорта из буџета општине Ћићевац за 2018. годину, за период од 11.1.2018. године до 31.12.2018. године, по захтеву ФК “Ушће“ Град Сталаћ на предлог Комисије за финансирање пројеката из области спорта из буџета општине Ћићевац у 2017. години, у износу од 300.000,00 динара.
2. Посебним уговором између председника општине и ФК “Ушће“ Град Сталаћ, дефинисаће се међусобни односи, права и обавезе.

Бр. 66-4/17-06 од 11.1.2018. године

ПРЕДСЕДНИК ОПШТИНЕ

Златан Кркић, с.р.

8.

На основу члана 22. Правилника о условима и начину финансирања потреба у области спорта („Сл. лист општине Ћићевац“, бр.10/17) и члана 3. Правилника о категоризацији спортских организација („Сл. лист општине Ћићевац“, бр.10/17), председник општине Ћићевац, одлучујући по захтеву за финансирање пројеката из области спорта из буџета општине Ћићевац, донео је дана 11.1.2018. године следећу

О Д Л У К У

1. Врши се избор захтева за финансирање пројеката у области спорта из буџета општине Ћићевац за 2018. годину, за период од 11.1.2018.год. до 31.12.2018. године, по захтеву ОФК “Морава 2012“ Ћићевац на предлог Комисије за финансирање пројеката из области спорта из буџета општине Ћићевац у 2018. години, у износу од 120.000,00 динара.
2. Посебним уговором између председника општине и ОФК “Морава 2012“ Ћићевац, дефинисаће се међусобни односи, права и обавезе.

Бр. 66-4/17-06 од 11.1.2017. године

ПРЕДСЕДНИК ОПШТИНЕ

Златан Кркић, с.р.

9.

На основу члана 22. Правилника о условима и начину финансирања потреба у области спорта („Сл. лист општине Ћићевац“, бр.10/17) и члана 3. Правилника о категоризацији спортских организација („Сл. лист општине Ћићевац“, бр.10/17), председник општине Ћићевац, одлучујући по захтеву за финансирање пројеката из области спорта из буџета општине Ћићевац, донео је дана 11.1.2018. године следећу

О Д Л У К У

1. Врши се избор захтева за финансирање пројеката у области спорта из буџета општине Ћићевац за 2018. годину, за период 11.1.2018. године до 31.12.2018. године по захтеву Кајакашки клуб „Кула“ Сталаћ на предлог Комисије за финансирање пројеката из области спорта из буџета општине Ћићевац у 2018. години, у износу од 70.000,00 динара.
2. Посебним уговором између председника општине и Кајакашког клуба “Кула“ Сталаћ, дефинисаће се међусобни односи, права и обавезе.

Бр. 66-4/17-06 од 11.1.2018. године

ПРЕДСЕДНИК ОПШТИНЕ

Златан Кркић, с.р.

10.

На основу члана 22. Правилника о условима и начину финансирања потреба у области спорта („Сл. лист општине Ћићевац“, бр.10/17) и члана 3. Правилника о категоризацији спортских организација („Сл. лист општине Ћићевац“, бр.10/17), председник општине Ћићевац, одлучујући по захтеву за финансирање пројеката из области спорта из буџета општине Ћићевац, донео је дана 11.1.2018. године следећу

О Д Л У К У

1. Врши се избор захтева за финансирање пројеката у области спорта из буџета општине Ћићевац за 2018. годину, за период од 11.1.2018. године до 31.12.2018. године, по захтеву УСР “Костреш“ Ћићевац на предлог Комисије за финансирање пројеката из области спорта из буџета општине Ћићевац у 2018. години, у износу од 100.000,00 динара.
2. Посебним уговором између председника општине и УСР “Костреш“ Ћићевац, дефинисаће се међусобни односи, права и обавезе.

Бр. 66-4/17-06 од 11.1.2018. године

ПРЕДСЕДНИК ОПШТИНЕ

Златан Кркић, с.р.

11.

На основу члана 22. Правилника о условима и начину финансирања потреба у области спорта („Сл. лист општине Ћићевац“, бр.10/17) и члана 3. Правилника о категоризацији спортских организација („Сл. лист општине Ћићевац“, бр.10/17), председник општине Ћићевац, одлучујући по захтеву за финансирање пројеката из области спорта из буџета општине Ћићевац, донео је дана 11.1.2018. године следећу

О Д Л У К У

1. Врши се избор захтева за финансирање пројеката у области спорта из буџета општине Ћићевац за 2018. годину, за период од 11.1.2018. године до 31.12.2018. године, по захтеву ФК “Трудбеник“ Сталаћ на предлог Комисије за финансирање пројеката из области спорта из буџета општине Ћићевац у 2018. години, у износу од 500.000,00 динара.
2. Посебним уговором између председника општине и ФК “Трудбеник“ Сталаћ, дефинисаће се међусобни односи, права и обавезе.

Бр. 66-4/17-06 од 11.1.2018. године

ПРЕДСЕДНИК ОПШТИНЕ

Златан Кркић, с.р.

12.

На основу члана 22. Правилника о условима и начину финансирања потреба у области спорта („Сл. лист општине Ћићевац“, бр.10/17) и члана 3. Правилника о категоризацији спортских организација („Сл. лист општине Ћићевац“, бр.10/17), председник општине Ћићевац, одлучујући по захтеву за финансирање пројеката из области спорта из буџета општине Ћићевац, донео је дана 11.1.2018. године следећу

О Д Л У К У

1. Врши се избор захтева за финансирање пројеката у области спорта из буџета општине Ћићевац за 2018. годину, по захтеву Карате клуба „Слога“ Ћићевац на предлог Комисије за финансирање пројеката из области спорта из буџета општине Ћићевац у 2018. години, за период од 11.1.2018. године до 31.12.2018. године, у износу од 50.000,00 динара.
2. Посебним уговором између председника општине и Карате клуба “Слога“ Ћићевац, дефинисаће се међусобни односи, права и обавезе.

Бр. 66-4/17-06 од 11.1.2018. године

ПРЕДСЕДНИК ОПШТИНЕ

Златан Кркић, с.р.

13.

На основу члана 62. Статута општине Ћићевац (''Сл. лист општине Ћићевац'', бр. 17/13- пречишћен текст, 22/13 и 10/15) и члана 7. Одлуке о начину финансирања пројеката удружења грађана и невладиних организација из буџета општине Ћићевац (''Сл. лист општине Ћићевац'', бр. 22/12), Општинско веће општине Ћићевац, на 86. седници, одржаној 18.1.2018. године, донело је

РЕШЕЊЕ

о утврђивању приоритетних пројеката невладиних организација и удружења грађана

који ће се финансирати из буџета општине Ћићевац у 2018. години

1. Овим решењем ближе се одређују приоритетни пројекти невладиних организација и удружења грађана који ће се финансирати из буџета општине Ћићевац у 2018. години.

2. Приоритет, приликом избора пројеката и расподеле средстава којa су планирана за те намене у буџету општине Ћићевац за 2018. годину, имају пројекти невладиних организација и удружења грађана који се реализују из следећих области:

1. социјалне заштите;
2. борачко- инвалидске заштите;
3. заштите лица са инвалидитетом;
4. друштвене бриге о деци;
5. заштите интерно расељених лица са Косова и Метохије и избеглица;
6. подстицање наталитета;
7. помоћи старима;
8. здравствене заштите;
9. заштите и промовисања људских и мањинских права;
10. образовања, науке, културе и информисања;
11. заштите животне средине;
12. одрживог развоја;
13. заштите животиња;
14. заштите потрошача и борбе против корупције;
15. програма за омладину;
16. социјално-хуманитарне активности (подршка социјално угроженим грађанима, подршка старим и особама са инвалидитетом, подршка особама ометеним у развоју и др.);
17. организовање културних догађања (програма, концерата, такмичења, ликовних и књижевних колонија, сусрета, изложби и сл.) значајних за очување културног идентитета, очување и неговање народних обичаја, као и подстицање аматерског културно-уметничког рада;
18. волонтерства;
19. афирмисања женских права и
20. као и хуманитарни програми и други програми у којима удружење искључиво и непосредно следи јавне потребе и доприноси развоју општине Ћићевац.

3. Стручне и административно- техничке послове по овом решењу обављаће Одсек за привреду, локални економски развој и локалну пореску администрацију Општинске управе општине Ћићевац.

4. Решење ступа на снагу даном доношења и објавиће се у ''Сл. листу општине Ћићевац''.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 401-17/18-02 од 18.1.2018. године

ПРЕДСЕДНИК

Златан Кркић, с.р.

14.

Председник општине Ћићевац, на основу члана 44. став 1. и тачка 5. Закона о локалној самоуправи (Сл. гласник РС“, бр. 129/07, 83/14-др. закон и 101/16-др. закон) и члана 59. став 1. тачка 13 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), доноси

РЕШЕЊЕ

О ОБРАЗОВАЊУ КОМИСИЈЕ ЗА РАСПОДЕЛУ И КОНТРОЛУ УПРАВЉАЊА СРЕДСТВИМА ИЗ БУЏЕТА ОПШТИНЕ ЋИЋЕВАЦ ЗА ФИНАНСИРАЊЕ ПОЉОПРИВРЕДЕ И РУРАЛНИ РАЗВОЈ ОПШТИНЕ ЋИЋЕВАЦ

1. Образује се Комисија за расподелу и контролу управљања средствима из буџета општине Ћићевац за финансирање пољопривреде и рурални развој општине Ћићевац (у даљем тексту Комисија).
2. Комисија се образује у следећем саставу:

-Јелена Настић, за председника

-Андрија Мацић, за члана

-Јован Топаловић, за члана

-Силвана Мацић, за члана

-Драгана Петровић, за члана

-Младен Аврамовић, за члана

-Славица Арсенијевић, за члана

-Раде Марковић, за члана.

3. Задатак Комисије је израда Извештаја о спровођењу мера пољопривредне политике и политике руралног развоја за 2017. годину на територији општине Ћићевац. Спровођење Конкурса за расподелу субвенција у пољопривреди на територији општине Ћићевац у 2018. години у оквиру мера пољопривредне политике и политике руралног развоја.

4. Комисија почиње са радом 1.1.2018. године.

5. Председнику и члановима Комисије за рад у Комисији припада месечна накнада.

Висина накнаде утврђена је Решењем Општинског већа, бр. 06-57/16-01 од 28.9.2016. године.

6. Решење доставити председнику комисије и члановима комисије.

7. Решење ступа на снагу даном доношења и објавиће се у „Сл. листу општине Ћићевац“.

ПРЕДСЕДНИК ОПШТИНЕ ЋИЋЕВАЦ

Бр. 320-1/18-06 од 1.1.2018. године

ПРЕДСЕДНИК ОПШТИНЕ

Златан Кркић, с.р.

15.

Председник општине Ћићевац, на основу члана 44. став 1. тачка 5 Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон) и члана 59. став 1. тачка 13 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), доноси

РЕШЕЊЕ

О РАЗРЕШЕЊУ ЧЛАНОВА РАДНЕ ГРУПЕ ЗА ИЗРАДУ И ИМПЛЕМЕНТАЦИЈУ ЛОКАЛНОГ

ЕКОЛОШКОГ АКЦИОНОГ ПЛАНА ОПШТИНЕ ЋИЋЕВАЦ ЗА ПЕРИОД 2017-2021.

1. Овим решењем разрешава се Радна група за израду и имплементацију Локалног еколошког акционог плана општине Ћићевац за период од 2017-2021. године, бр. 464-13/17-06 у саставу:
2. Газибарић Јована
3. Раичевић Александра
4. Милетић Марина
5. Јовановић Никола
6. Марковић Иван
7. Поповић Оливера
8. Кркић Звездан
9. Машић Данијел
10. Јовановић Марија.
11. Радна група престаје са радом 5.1.2018. године.

ПРЕДСЕДНИК ОПШТИНЕ ЋИЋЕВАЦ

Бр. 464-13/17-06 од 5.1.2018. године

ПРЕДСЕДНИК

Златан Кркић, с.р.

16.

На основу члана 44. став 1. тачка 5 Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон) и члана 59. став 1. тачка 13 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Председник општине Ћићевац, доноси

РЕШЕЊЕ

О ОБРАЗОВАЊУ КОМИСИЈЕ ЗА УНАПРЕЂЕЊЕ И ПРАЋЕЊЕ КОМУНАЛНИХ И ЕКОЛОШКИХ ПРОБЛЕМА, КУЛТУРНИХ ЗБИВАЊА, КОМУНИКАЦИЈУ И РАД СА МЗ СТАЛАЋ И ГРАД СТАЛАЋ И РАД НА УНАПРЕЂЕЊУ ТУРИЗМА И ПРОЈЕКТА ,,МОЈСИЊСКА СВЕТА ГОРА“, КООРДИНАЦИЈУ СА СПОРТСКОМ ХАЛОМ, СПОРТСКИМ УДРУЖЕЊИМА И ШКОЛАМА

1. Овим решењем формира се Комисија за унапређење и праћење комуналних и еколошких проблема, културних збивања, комуникацију и рад са МЗ Сталаћ и Град Сталаћ и рад на унапређењу туризма и пројекта ,,Мојсињска Света гора“, координацију са спортском халом, спортским удружењима и школама, у саставу:

* Јасмина Чукић, за председника
* Зоран Нагулић, за члана
* Мира Миловић, за члана

1. Комисија почиње са радом 8.1.2018. године.
2. Председнику комисије припада месечна накнада у износу до 22.000,00 динара, а члановима који нису запослени у ЈЛС припада месечна накнада у износу до 11.000,00 динара.
3. Председник општине задржава право да на основу месечног рада у комисији и извештају који председник и чланови комисије доставе председнику општине, одлучи о висини месечне накнаде према раду и извештају за тај месец, до максимума из става 3.
4. Решење доставити председнику Комисије и члановима Комисије.
5. Ово решење објавити у „Сл. листу општине Ћићевац“.

ПРЕДСЕДНИК ОПШТИНЕ ЋИЋЕВАЦ

Бр. 464-1/18-06 од 8.1.2018. године

ПРЕДСЕДНИК

Златан Кркић, с.р.

17.

ОПШТИНСКО ВЕЋE ОПШТИНЕ ЋИЋЕВАЦ, на 87. седници, одржаној 26.1.2018. године, на основу члана 19. став 2. Закона о безбедности саобраћаја на путевима (''Сл. гласник РС'', бр. 41/09, 53/10, 101/11, 32/13- одлука УС, 55/14, 96/15-др. закон и 9/16-Одлука УС) и члана 62. Статута општине Ћићевац (''Сл. лист општине Ћићевац'', бр. 17/13- пречишћен текст, 22/13 и 10/15), на Предлог Савета за безбедност саобраћаја на путевима на територији општине Ћићевац, донело је

П Р О Г Р А М

КОРИШЋЕЊА СРЕДСТАВА ЗА ФИНАНСИРАЊЕ УНАПРЕЂЕЊА БЕЗБЕДНОСТИ

САОБРАЋАЈА НА ПУТЕВИМА ЗА 2018. ГОДИНУ У ОПШТИНИ ЋИЋЕВАЦ

Чланови Општинског Савета за безбедност саобраћаја на путевима (у даљем тексту: Савет) именовани су Решењем Општинског већа општине Ћићевац, бр. 112- 13/15-01 од 6.2.2015. године, Решењем Општинског већа општине Ћићевац, бр. 112- 78/15-01 од 9.9.2015. године и Решењем Општинског већа општине Ћићевац бр. 06-54/17-02 од 17.7.2017. године.

Задатаци Савета су:

- остваривање сарадње са одговарајућим телима за безбедност саобраћаја у Републици, са саветима и комисијама за безбедност саобраћаја суседних градова и општина, са органима и организацијама из области безбедности саобраћаја, као и усклађивање послова у функцији унапређења безбедности саобраћаја на путевима на територији општине Ћићевац;

- извршавање редовних ревизија стања безбедности саобраћаја на путевима на територији општине, прикупљање информација од кључних институција и јавности које се могу искористити при дефинисању кључних проблема који утичу на безбедност саобраћаја;

- утврђивање Предлога годишњег програма коришћења средстава за финансирање унапређења безбедности саобраћаја, у складу са законом и израда Локалне стратегије;

- усвајање предлога и закључака о начину трошења финансијских средстава од наплаћених казни за саобраћајне прекршаје;

- иницирање и праћење превентивних и других активности у области безбедности саобраћаја на путевима на територији општине;

- унапређење опште безбедности саобраћаја на путевима, кроз васпитање учесника у саобраћају и развијање саобраћајно- превентивног рада у Предшколској установи, школама и другим специјализованим организацијама у општини;

- организовање саобраћајно- васпитних манифестација и подстицање издавања саобраћајно- превентивних публикација, филмова и сл;

- давање мишљења и предлога о мерама за техничко уређење саобраћаја на путевима на територији општине и побољшање безбедности свих учесника у саобраћају;

- информисање грађана путем средстава јавног информисања;

- размена информација са Полицијском станицом Ћићевац, кроз благовремено извештавање о појавама и догађајима;

- обављање и других послова од интереса за безбедност саобраћаја на територији општине Ћићевац.

Савет је на својој 22. седници одржаној 10.1.2018. године, утврдио Предлог Програма коришћења средстава за финансирање унапређења безбедности саобраћаја на путевима за 2018. годину у општини Ћићевац и исти упућује на усвајање Општинском већу, у складу са чланом 19. став 2. Закона о безбедности саобраћаја на путевима.

Извори средстава за унапређење безбедности саобраћаја на путевима, у складу са чланом 17. Закона о безбедности саобраћаја на путевима су:

- приходи локалног буџета од наплаћених новчаних казни за прекршаје предвиђене прописима о безбедности саобраћаја на путевима,

- поклони или прилози покровитеља дати јединици локалне самоуправе,

- остали приходи буџета јединице локалне самоуправе.

Средства од наплаћених новчаних казни за прекршаје предвиђене прописима о безбедности саобраћаја на путевима у висини од 70% припадају буџету Републике, а у висини од 30% припадају буџету јединице локалне самоуправе на чијој је територији прекршај учињен. Од 30% средстава која припадају буџету јединице локалне самоуправе на чијој територији је прекршај учињен, 50% средстава се користи за поправљање саобраћајне инфраструктуре јединице локалне самоуправе на чијој територији је прекршај учињен и та средства се користе за финансирање унапређења безбедности саобраћаја на путевима.

Програмом коришћења средстава за финансирање унапређења безбедности саобраћаја на путевима у 2018. години на територији општине Ћићевац утврђују се намене и начин коришћења ових средстава.

I АКТИВНОСТИ

1. Безбедност путева и одржавање постојеће саобраћајне инфраструктуре;

2. Саобраћајно образовање и васпитање на територији општине Ћићевац;

3. Техничко опремање јединица саобраћајне полиције које контролишу и регулишу саобраћај на путевима и других органа надлежних за послове безбедности саобраћаја;

4. Рад и активности Савета.

II ПОВЕРАВАЊЕ ПОСЛОВА И СПРОВОЂЕЊЕ

Активности из главе I овог програма, реализоваће се преко Општинске управе, раздео 3, фунција 360- јавни ред и безбедност неквалификован на другом месту. Ближе намене дефинисаће се Финансијским планом Општинске управе.

Утрошак средстава биће утврђен у складу са приливом средстава у буџет и утврђеним активностима из Програма по приоритетима.

III ФИНАНСИЈСКИ ПЛАН

Пренета новчана средства у 2018. годину износе 855.595,95 динара.

а) Планирани приходи

1. Средства буџета општине Ћићевац од наплаћених новчаних казни за

прекршаје предвиђене прописима о безбедности саобраћаја на путевима,

а који су учињени на територији општине Ћићевац ............... 2.500.000,00 дин.

2. Пренета новчана средства у 2018. години 855.595,95 дин.

УКУПНО 3.355.595,95 дин.

б) Планирани расходи

1. Безбедност путева и одржавање постојеће саобраћајне инфраструктуре

у износу од 50% од планираних прихода ............................................. 1.677.797,98 дин.

1.1. Наставак изградње пешачке стазе у Сталаћу........................................ 1.000.000,00 дин.

1.2. Набавка и постављање саобраћајних знакова ........................... 500.000,00 дин.

1.3. Уградња стубића за пешачке стазе .................................................... 77.797,98 дин.

1.4. Повећање безбедности саобраћаја по решењима саобраћајног инспектора ... 100.000,00 дин.

2. Саобраћајно образовање и васпитање на територији општине Ћићевац........... 200.000,00 дин.

2.1. Подршка активностима саобраћајног образовања и васпитања -

куповина 3 пројектора са носачима (2 за ОШ „Доситеј Обрадовић“

Ћићевац и 1 за ОШ „Војвода Пријезда“ Сталаћ) ......................... 200.000,00 дин.

3. Техничко опремање јединица саобраћајне полиције и других органа надлежних за

послове безбедности саобраћаја у општини и техничко унапређење контроле и

регулисања саобраћаја на путевима на територији општине Ћићевац .. 1.177.797,97 дин.

3.1. Лизинг (плаћање рате лизинга за путнички аутомобил,

који је дат на коришћење ПС Ћићевац) ................................... 400.000,00 дин.

3.2. Израда пројектне документације (са геодезијом) за постављање успоривача

саобраћаја у Карађорђевој ул. испред Комерцијалне банке и у главној

ул. у Мрзеници ........................................................................................ 500.000,00 дин.

3.3. Куповина 2 лцд телевизора за потребе ПС Ћићевац ............................. 100.000,00 дин.

3.4. Куповина 10 дрогер тестова за контролу учесника у саобраћају ...... 25.000,00 дин.

3.5. Видео надзор за унапређење безбедности саобраћаја ......................... 152.797,97 дин.

4. Рад општинског Савета за безбедност саобраћаја

(накнаде за рад и трошкови усавршавања чланова Савета)... 300.000,00 дин.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

УКУПНИ РАСХОДИ (1+2+3+4) ............................................... 3.355.595,95 дин.

IV

Средства планирана овим Програмом су наменска и иста се распоређују према утврђеним активностима и финансијским планом.

У складу са приливом средстава планираних овим Програмом, посебним закључком, Савет ће утврдити, на свака 3 месеца, а по потреби и чешће, приоритете за расподелу ових средстава.

Закључак из претходног става доставља се Одсеку за буџет, финансије, јавне набавке и комунално-инспекцијске послове ради реализације.

V

Наредбодавац за распоред средстава из овог Програма је Председник општине Ћићевац.

Стручне и административне послове за потребе Савета, обављаће Општинска управа.

Одсек за буџет, финансије, јавне набавке и комунално-инспекцијске послове доставља Савету тромесечне извештаје о тренутном износу средстава од наплаћених новчаних казни за прекршаје предвиђене прописима о безбедности саобраћаја на путевима која припадају буџету општине.

VI

Овај програм на предлог Савета усваја Општинско веће општине Ћићевац.

По истеку календарске године Савет је обавезан да достави Извештај о остварењу предложеног програма и предложи Општинском већу на усвајање.

VII

Програм ступа на снагу даном доношења и објавиће се у ''Сл. листу општине Ћићевац''.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 228-2/18-02 од 26.1.2018. године

Заменик председника

Звездан Бабић, с.р.

18.

На основу члана 38. Закона о удружењима („Сл. гласник РС“, бр. 51/9 и 99/11 – др. закони), Одлуке о начину финансирања пројеката удружења грађана и невладиних организација из буџета општине Ћићевац („Сл. лист општине Ћићевац“, бр. 22/12) и члана 8. став 2. Одлуке о буџету општине Ћићевац за 2018. годину („Сл. лист општине Ћићевац“, бр. 21/17), председник општине дана 23.1.2018. године, расписује

ПРВИ ЈАВНИ КОНКУРС

за финансирање пројеката удружења грађана и невладиних организација

из буџета општине Ћићевац у 2018. години

ОБЛАСТ: Организовање културних догађања

Право учешћа имају удружења и НВО:

Које је регистровано у складу са Законом о удружењима („Службени гласник РС“, бр. 51/09 и 99/11 – др. закони);

Које је регистровано на територији општине Ћићевац, односно има седиште или огранак и делују на подручју општине Ћићевац као општинска, међуопштинска и републичка организација,

Које пројекат реализује на територији општине Ћићевац;

Које је директно одговорно за припрему и извођење програма;

Које је поднело годишњи извештај за претходну буџетску годину у складу са уговором о реализовању пројекта;

Које није у поступку ликвидације, стечајном поступку или под привременом забраном обављања делатности;

Које у последње две године правоснажном одлуком није кажњено за прекршај или привредни преступ везан за његову делатност;

Које нема блокаду рачуна, пореске дугове или дугове према организацијама социјалног осигурања.

Износ средстава намењених финансирању пројеката удружења грађана и невладиних организација из буџета општине Ћићевац за 2018. годину који се опредељује по овом јавном конкурсу износи 400.000,00 динара, Програм 15 – Опште јавне услуге управе, Шифра програма 0602, ПА 0001 – функционисање локалне самоуправе, функција 160, позиција 80, економска класификација 481000 – дотација НВО и удружењима.

Средства по овом конкурсу додељују се удружењима грађана и невладиним организацијама са територије општине Ћићевац, у складу са Одлуком о начину финансирања пројеката удружења грађана и невладиних организација из буџета општине Ћићевац („Сл. лист општине Ћићевац“, бр. 22/12) и чл. 2. став 1. тачка 17 Решења о утврђивању приоритетних пројеката невладиних организација и удружења грађана који ће се финансирати из буџета општине Ћићевац у 2018. години, за реализацију пројеката из области: Организовање културних догађања.

Средства се додељују за пројекте који ће се реализовати најкасније до 31.12.2018. године.

Предлагач пројекта обавезан је да достави следећу документацију:

1. Пријавни образац на конкурс
2. Попуњени образац предлога пројекта
3. Попуњени образац буџета пројекта
4. Попуњен образац наративног буџета пројекта
5. Оверену фотокопију решења о упису организације у регистар
6. Фотокопију оснивачког акта (Статута)

Критеријуми за оцењивање предлога пројеката су:

1. Усклађеност пројекта са свим захтевима конкурса, 10 бодова
2. Реализација предложеног пројекта на територији општине Ћићевац, 10 бодова
3. Циљеви који се постижу његовом реализацијом, 20 бодова
4. Остварени резултати удружења грађана, односно невладине организације претходних година, 10 бодова
5. Стручност координатора и стручњака укључених у пројекат, 10 бодова
6. Реалан финансијски план за предложени пројекат, 20 бодова
7. Одрживост пројекта, 20 бодова

Оверена и одштампана пријава обавезне конкурсне документације, електронска верзија конкурсне документације и пожељна пратећа документација доставља се у затвореној коверти са назнаком „За конкурс-не отварати“ поштом или преко писарнице општине Ћићевац.

Пријава се шаље поштом на доле назначену адресу:

Општина Ћићевац

Комисија за спровођење поступка јавног конкурса за финансирање пројеката удружења грађана

и невладиних организација

Карађорђева 106

37210 Ћићевац

Конкурсна документација може се преузети са интернет странице

<http://www.cicevac.rs>

За додатне информације можете се обратити на број телефона 037/811 260, локал 14 или путем електронске поште на адресу kabinetcicevac@gmail.com.

Рок за подношење пријаве пројекта по овом јавном конкурсу је 10.2.2018. године.

Комисија разматра пријаве и врши бодовање сваког пројекта према наведеним критеријумима.

Предлог одлуке о избору пројекта удружења и невладиних организација Комисија доставља председнику општине у року од 10 дана од дана закључења конкурса.

Председник Општине на основу записника и предлога Комисије доноси Одлуку о избору пројеката удружења и невладиних организација који се финансирају из буџета општине Ћићевац у року од 10 дана од дана пријема докумената од комисије.

О резултатима јавног конкурса председник општине обавештава учеснике у поступку у року од 8 дана од дана доношења Одлуке о избору пројеката.

Одлука о избору пројеката који се финансирају из буџета општине Ћићевац објављује се у средствима јавног информисања, на званичној интернет страници, као и у „Сл. листу општине Ћићевац“, најкасније у року од 14 дана од дана закључења уговора (чл. 17. став 2. Одлуке о начину финансирања пројеката удружења грађана и НВО из буџета општине Ћићевац).

Учесници у конкурсу имају право да поденсу приговор Општинском већу у року од 8 дана од дана достављања акта из претходног става, као и право увида у конкурсну документацију.

По коначности Одлуке, председник општине Ћићевац закључује уговор о финансирању пројекта из буџета општине Ћићевац са удружењима и невладиним организацијама најкасније у року од 8 дана.

ПРЕДСЕДНИК ОПШТИНЕ ЋИЋЕВАЦ

Бр. 454- 2/18-01 од 23.1.2018. године

ПРЕДСЕДНИК ОПШТИНЕ

Златан Кркић, с.р.

**АКТИ**

**ОПШТИНСКЕ УПРАВЕ**

1.

На основу члана 4. став 7. Закона о запосленима у аутономним покрајинама и јединицама локалне самоуправе (''Сл. гласник РС'', бр. 21/16 и 113/17) и члана 16. и 32. Одлуке о Општинској управи општине Ћићевац (''Сл. лист општине Ћићевац'', бр. 25/16 и 9/17), начелница Општинске управе, доноси

РЕШЕЊЕ

1. Овим решењем ставља се ван снаге Кодекс пословног понашања и пословне етике запослених и Општинској управи општине Ћићевац (''Сл. лист општине Ћићевац'', бр. 14/13).
2. На запослене у Општинској управи примењиваће се Кодекс понашања службеника и намештеника општине Ћићевац (''Сл. лист општине Ћићевац'', бр. 22/17), усвојен на седници Скупштине општине.
3. Решење објавити у ''Сл. листу општине Ћићевац''

ОПШТИНСКА УПРАВА ОПШТИНЕ ЋИЋЕВАЦ

Бр. 110- 1/18-03 од 16.1.2018. године

НАЧЕЛНИК

Марина Лукић, с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

С А Д Р Ж А Ј

Страна

1. Одлука о задуживању Општине Ћићевац за финансирање дефицита текуће ликвидности.... 1

2. Одлука о одређивању комуналних делатности........................................................................ 1

3. Одлука о додељивању искључивог права јавним предузећима којима је оснивач Општина

Ћићевац, за обављање комуналних делатности....................................................................... 2

4. Одлука о давању непокретности на коришћење ЈКСП „Развитак“ Ћићевац.......................... 3

5. Одлука о измени Одлуке о финансирању пројеката Дома здравља Ћићевац........................ 3

6. Одлука о накнади за заштиту и унапређење животне средине................................................ 4

7. Одлука о приступању изради Локалног плана управљања отпадом на територији

општине Ћићевац....................................................................................................................... 5

8. Одлука о општем кућном реду у стамбеним и стамбено-пословним зградама на

територији општине Ћићевац.................................................................................................... 6

9. Одлука о утврђивању минималног износа трошкова за текуће и инвестиционо одржавање

и накнаде за рад принудног управника у стамбеним и стамбено-пословним зградама на

територији општине Ћићевац.................................................................................................... 12

10. Одлука о измени Одлуке о начину финансирања пројеката удружења грађана и

невладиних организација из буџета Општине Ћићевац........................................................... 15

11. Локални акциони план запошљавања Општине Ћићевац за 2018. годину............................. 15

12. Решење о отуђењу непокретности из јавне својине у корист Саше Милосављевића............. 22

13. Решење о разрешењу директора ЈКСП „Развитак“ Ћићевац.................................................. 23 14. Решење о именовању в.д. директора ЈКСП „Развитак“ Ћићевац............................................ 23 15. Решење о престанку мандата директора Спортског центра Ћићевац..................................... 23 16. Решење о именовању директора Спортског центра Ћићевац................................................. 24 17. Решење о разрешењу члана Надзорног одбора ЈП „Путеви Ћићевац“................................. 24 18. Решење о именовању члана Надзорног одбора ЈП „Путеви Ћићевац“................................. 24 19. Решење о разрешењу председника Надзорног одбора ЈКСП „Развитак“ Ћићевац.............. 25 20. Решење о именовању председника Надзорног одбора ЈКСП „Развитак“ Ћићевац.............. 25 21. Решење о разрешењу члана Управног одбора Установе за предшколско васпитање и

образовање деце „Дечји вртић“ Ћићевац................................................................................. 25 22. Решење о именовању члана Управног одбора Установе за предшколско васпитање и

образовање деце „Дечји вртић“ Ћићевац................................................................................. 26

23. Решење о давању сагласности на Програм рада Народне библиотеке „Ћићевац“ за 2018.. 26

24. Закључак о усвајању Извештаја о раду Народне библиотеке „Ћићевац“ за 2017. годину... 26

25. Закључак о усвајању Извештаја о раду Спортског центра Ћићевац за 2017. годину.......... 26

**АКТИ**

**ПРЕДСЕДНИКА ОПШТИНЕ И ОПШТИНСКОГ ВЕЋА**

1. Одлука о усвајању Плана интегритета органа општине Ћићевац......................................... 27

2. Одлука о избору пројеката у области спорта за 2018. годину по захтеву „Тениски клуб“

Ћићевац..................................................................................................................................... 33

3. Одлука о избору пројеката у области спорта за 2018. годину по захтеву „ОСС-а“

Ћићевац..................................................................................................................................... 33

4. Одлука о избору пројеката у области спорта за 2018. годину по захтеву ФК „Слога“

Ћићевац..................................................................................................................................... 33

5. Одлука о избору пројеката у области спорта за 2018. годину по захтеву ФК

„Омладинац“ Појате.................................................................................................................. 33 6. Одлука о избору пројеката у области спорта за 2018. годину по захтеву БК

„Пријездини јастребови“ Ћићевац............................................................................................ 34 7. Одлука о избору пројеката у области спорта за 2018. годину по захтеву ФК „Ушће“

Град Сталаћ.............................................................................................................................. 34 8. Одлука о избору пројеката у области спорта за 2018. годину по захтеву ОФК

„Морава 2012“ Ћићевац............................................................................................................ 34 9. Одлука о избору пројеката у области спорта за 2018. годину по захтеву Кајакашки

клуб „Кула“ Сталаћ.................................................................................................................. 35 10. Одлука о избору пројеката у области спорта за 2018. годину по захтеву УСР „Костреш“

Ћићевац..................................................................................................................................... 35 11. Одлука о избору пројеката у области спорта за 2018. годину по захтеву ФК „Трудбеник“

Сталаћ....................................................................................................................................... 35 12. Одлука о избору пројеката у области спорта за 2018. годину по захтеву Карате клуб

„Слога“ Ћићевац....................................................................................................................... 35 13. Решење о утврђивању приоритетних пројеката невладиних организација и удружења

грађана који ће се финансирати из буџета Општине Ћићевац у 2018. години...................... 36 14. Решење о образовању Комисије за расподелу и контролу управљања средствима из буџета

Општине Ћићевац за финансирање пољопривреде и рурални развој Општине Ћићевац.... 36 15. Решење о разрешењу чланова Радне групе за израду и имплементацију Локалног

еколошког акционог плана Општине Ћићевац за период 2017-2021..................................... 37 16. Решење о образовању Комисије за унапређење и праћење комуналних и еколошких

проблема, културних збивања, комуникацију и рад са МЗ Сталаћ и Град Сталаћ и рад на

унапређењу туризма и пројекта ,,Мојсињска Света гора“, координацију са спортском халом,

спортским удружењима и школама.......................................................................................... 37 17. Програм коришћења средстава за финансирање унапређења безбедности саобраћаја на

путевима за 2018. годину у Општини Ћићевац......................................................................... 38 18. Први јавни конкурс за финансирање пројеката удружења грађана и невладиних

организација из буџета општине Ћићевац у 2018. години за област културних догађања... 40

**АКТИ**

**ОПШТИНСКЕ УПРАВЕ**

1. Решење о стављању ван снаге Кодекса пословног понашања и пословне етике запослених

у Општинској управи општине Ћићевац.................................................................................... 41

|  |
| --- |
| ПРЕТПЛАТИТЕ СЕ НА СЛУЖБЕНИ ЛИСТ  ОПШТИНЕ ЋИЋЕВАЦ ЗА 2018. ГОДИНУ  Годишња претплата износи 2.000,00 динара  Наруџбе слати на Општинску управу  УПЛАТУ ВРШИТИ НА РАЧУН 840-742351843-94  ОПШТИНСКА УПРАВА ОПШТИНЕ ЋИЋЕВАЦ |

Издавач: Општинска управа општине Ћићевац, Карађорђева 106

Одговорни уредник: Драгана Јеремић, тел. 037/811-260

1. [↑](#footnote-ref-1)